
[bookmark: _Toc213219200][bookmark: _Toc126767548]PIRKIMO OBJEKTAS
1.1 Esamo (-ų) statinio (-ių) ir statybos sklypo statybiniai tyrimai (toliau – Statybiniai tyrimai).
1.2 Projektinių pasiūlymų paruošimas pagal STR 1.04.04:2017 „Statinio projektavimas, projekto ekspertizė“. Suprojektuojant nemažesnę kaip 7500 m³ akumuliacinę talpą, termofikacinius vamzdynus, cirkuliacinius siurblius ir kitas reikalingas komunikacijas nuo naujai statomos įrangos iki prisijungimo vietos esamuose tinkluose.
1.3 Statybą leidžiančio dokumento gavimas.
1.4 Techninis darbo projektas (toliau – TDP) pagal STR 1.04.04:2017 „Statinio projektavimas, projekto ekspertizė“.
1.5 Rangos darbai, objekto pridavimas Užsakovui ir suinteresuotoms šalims.
1.6 Projekto vykdymo priežiūros (toliau – PVP).
1.7 Visi darbai aprašyti 1.1-1.6 punktuose (toliau – Darbai). 
[bookmark: _Toc213219201]PIRKIMO OBJEKTO TIKSLAS
0. [bookmark: _Toc92722082]Akumuliacinės talpos ≥7500 m3 įrengimas termofikacinėje elektrinėje (toliau E-2) yra būtinas perdavimo tinklo paslaugų teikimui ir E-2 eksploatacinio lankstumo didinimui, t. y. užtikrinant mažesnį CO2 išmetimą į atmosferą, iš dalies pakeičiant gamtines dujas biokuru, ruošiant termofikatą piko laikotarpiui. Prieš pikinius suvartojimus pašildant termofikatą biokuro katilų pagalba ir piko metu iš dalies patenkinti šilumos tinklo poreikius su akumuliacinėje talpoje paruoštu termofikatu.
0. Darbų tikslas sumažinti E-2 biokatilo ir turbinų galios svyravimus dėl šilumos poreikio svyravimų paros metu, palaikant didesnę energijos gamybos dalį iš biokuro, mažinant piko metu šilumos poreikio padengimą dujiniu kuru.
0. Esamų inžinerinių tinklų (vandentiekio, nuotekų), patenkančių į naujai statomo objekto zoną iškėlimas numatomas suderinus su Užsakovu ir tai išnagrinėjus TDP. Neeksploatuojami ir neveikiantys inžineriniai tinklai, požeminės kameros, šuliniai, esantys naujai statomų statinių ir klojamų tinklų zonoje, TDP ir statybos metu, turi būti demontuojami pagal suderintus su Užsakovu projektinius sprendinius.
[bookmark: _Toc120518616][bookmark: _Toc126767550][bookmark: _Toc213219202]BENDROJI INFORMACIJA APIE UŽSAKOVĄ 
0.3 AB „Miesto gijos“ (toliau – Užsakovas) pagrindinė veikla apima naujos kartos šilumos ir karšto vandens gamybą bei tiekimą, elektros energijos gamybą ir balansavimą sostinėje. Šiuo metu įgyvendinami žaliojo vandenilio gamybos, atliekinės šilumos surinkimo iš duomenų, prekybos centrų ir nuotekų projektai.
[bookmark: _Toc213219203]ESAMA SITUACIJA
0.4 Šilumos energija termofikacinėje elektrinėje Nr. 2 yra gaminama vandens šildymo ir garo katiluose. Elektrinės nominalus šiluminis našumas yra 992,1 MW.
0.5 Elektrinėje kaip kuras energijos gamybai yra naudojamos gamtinės dujos (vietoje gamtinių dujų gali būti naudojamas rezervinis kuras-mazutas), biokuras.
0.6 Vandens šildymo katilinė Nr.1 (toliau - VŠK-I). Bendras VŠK-I šiluminis našumas – 465,2 MW. Katilinėje įrengti 4 vandens šildymo katilai (VŠK) PTVM-100 po 116,3 MW. VŠK-I vandens šildymo katiluose naudojamas kuras - gamtinės dujos, rezervinis kuras – mazutas. Katilų degimo produktai šalinami per 100 m aukščio oro taršos šaltinį (toliau - OTŠ) Nr. 001. Vandens šildymo katilinės Nr. 1 katilams Nr.3 ir Nr.4 (VŠK Nr. 3 ir VŠK Nr. 4) įrengtas kondensacinis dūmų ekonomaizeris, kurio paskirtis atgauti šilumą iš dūmų, kūrenant, deginant gamtines dujas.
0.7 Vandens šildymo katilinė Nr.2 (toliau - VŠK-II). Bendras šiluminis našumas – 348,9 MW, kurį sudaro 3 (VŠK) KVGM-100 po 116,3 MW. VŠK-II vandens šildymo katiluose naudojamas kuras - gamtinės dujos, rezervinis kuras – mazutas. Katilų degimo produktai šalinami per 150 m aukščio OTŠ Nr. 002.
0.8 Pagrindinį korpusą sudaro garo katilinė ir turbinų salė:
0.8.1 Garo katilinėje įrengti 4 garo katilai (toliau – GK) BKZ-75-39, šiluminis galingumas po 59 MW. Garo katilų Nr.3, Nr.5, Nr.6 pagrindinis kuras – dujos, rezervinis – mazutas. Garo katilo Nr.6 eksploatacija nutraukta - užkonservuotas. Šių garo katilų degimo produktai šalinami per 150 m aukščio OTŠ Nr. 002.
0.8.2 Garo katilas Nr.4 BKZ-75-39 FB (šiluminis galingumas – 60 MW), kuriame deginamas biokuras. Katilo degimo produktai šalinami per 60 m aukščio OTŠ Nr. 005. Į aplinkos orą iš šio taršos šaltinio išmetami teršalai valomi sausame elektrostatiniame kietųjų dalelių filtre, 4-se šlapiuose elektrostatiniuose kietųjų dalelių filtruose. Taip pat įrengti dūmų kondensaciniai ekonomaizeriai ir absorbcinis šilumos siurblys, kurių pagrindinė paskirtis atgauti su dūmais išeinančią šilumą. Be atgaunamos šilumos jie atlieka ir valymo įrenginio funkciją.
0.9 Turbinų salėje įrengtos dvi garo turbinos:
0.9.1 Turbina Nr.4 (toliau TG-4) AT-12-2, elektrinis galingumas N=12 MW, šilumos generavimo galia N=51 MW, prie nominalaus apkrovimo garo sunaudojimas 90t/h. TG-4 kondensatorius aušinamas tinklų vandeniu.
0.9.2 Turbina Nr.5 (toliau TG-5) MARC-4-C01 elektrinis galingumas N=16,85 MW, šilumos generavimo galia N=46 MW, prie nominalaus apkrovimo garo sunaudojimas 78 t/h. TG-5 kondensatorius aušinamas tinklų vandeniu.
0.10 Gamybos ir aušinimo procesui reikalingas vanduo imamas iš Neries upės. Visoje termofikacinėje elektrinėje susidariusios ir išvalytos gamybinės nuotekos išleidžiamos į Neries upę. Buitinės nuotekos nuvedamos į UAB „Vilniaus vandenys“ aptarnaujamus miesto buitinių nuotekų tinklus. Paviršinės nuotekos nuo netaršių elektrinės teritorijos plotų nuvedamos į UAB „Grinda“ aptarnaujamus miesto lietaus nuotekų tinklus.
0.11 Sklypas yra Vilniaus miesto Vilkpėdės seniūnijoje, pramoninėje zonoje, gerai išvystytos infrastruktūros teritorijoje (žr. Priedą Nr. 1), kurioje yra visi planuojamai ūkinei veiklai vykdyti reikalingi inžineriniai tinklai: centralizuoti vandentiekio, buitinių, paviršinių nuotekų, šilumos ir karšto vandens tiekimo, dujotiekio, elektros ir ryšio tinklai. Gerai išvystytos susisiekimo komunikacijos: iš rytinės pusės sklypą galima pasiekti autotransportu Savanorių pr., iš šiaurinės pusės Elektrinės g. Iki sklypo yra atvesta geležinkelio atšaka.
0.12 Termofikacinės elektrinės teritorija intensyviai užstatyta pastatais ir kitais įrenginiais, paklotos požeminės inžinerinės komunikacijos, įrengti pravažiavimai ir takai, žali plotai apželdinti. Pagrindiniai įvažiavimo vartai į įmonės teritoriją yra iš šiaurinės sklypo teritorijos pusės, iš Elektrinės gatvės. Teritorija aptverta ir saugoma.
0.13 Elektrinės E-2 šildymo sezono tiekiamo iš grįžtamo termofikacinio vandens temperatūrinis grafikas pateiktas Priede Nr. 2.
0.14 Elektrinės E-2 ne šildymo sezono tiekiamo iš grįžtamo termofikacinio vandens temperatūrinis grafikas pateiktas Priede Nr. 3.
0.15 Elektrinės E-2 magistralių ir kontrolinių taškų slėgių parametrų lentelė pateikta Priede Nr. 4.
0.16 Žemės sklypui unik. Nr. 0101-00520118 taikomos specialiosios žemės naudojimo sąlygos:
· Skirstomųjų dujotiekių apsaugos zona;
· Požeminio vandens vandenviečių apsaugos zonos;
· Vandens tiekimo ir nuotekų tvarkymo infrastruktūros apsaugos zonos;
· Šilumos perdavimo tinklų apsaugos zonos;
· Gamybinių objektų sanitarinės apsaugos zonos;
· Viešųjų ryšių tinklų elektroninių ryšių infrastruktūros apsaugos zonos;
· Komunalinių objektų sanitarinės apsaugos zonos.
0.17 Statybos sklypas į saugomas teritorijas nepatenka. Artimiausia saugoma teritorija – Pavilnių regioninis parkas nutolęs nuo sklypo 4,6 km.
0.18 Archeologinių, kultūrinių ir istorinių vertybių sklype nėra.

0.19 Šilumos tinkluose naudojamo termofikacinio vandens parametrai:
	Paėmimo vieta
	Ėminio pavadinimas
	Analizuojamų rodiklių pavadinimas
	Vienetai
	Norma, ne daugiau kaip
	Periodiškumas

	
	
	
	
	
	CHK operatyvinis
personalas
	CHK
laboratorija

	E-2
	Šilumos tinklų grįžtamas vanduo
	Deguonis
	µg/l
	20
	1/parą
	-

	
	
	Laisva angliarūgštė (CO2)
	mg/l
	neturi būti
	1/parą
	-

	
	
	pH (25°C)
	
	8,8-9,5
	1/parą
	1/mėn.

	
	
	Bendras kietumas
	mg-ekv/l
	kontrolei
	1/parą
	1/mėn.

	
	
	Kalcinis kietumas
	mg-ekv/l
	kontrolei
	1/parą
	1/mėn.

	
	
	Šarmingumas (bendras)
	mg-ekv/l
	kontrolei
	1/parą
	1/mėn.

	
	
	Karbonatinis indeksas
	(mg-ekv/l)
	0,8
	1/parą
	1/mėn.

	
	
	Geležis
	mg/l
	0,5
	-
	1/mėn.

	
	
	Chloridai
	mg/l
	kontrolei
	-
	1/2mėn.

	
	
	Sulfatai
	mg/l
	kontrolei
	-
	1/2mėn.

	
	
	Suspenduotos medžiagos 
	mg/l
	5,0
	-
	1/2mėn.

	
	
	Naftos produktai 
	mg/l
	1,0
	-
	1/2mėn.







[bookmark: _Toc213219204]PROJEKTAVIMAS
0.20 Rangovo darbo apimtis:
0.20.1 Visų projektiniams pasiūlymams ir TDP parengimui būtinų prisijungimo / projektavimo sąlygų gavimas.
0.20.2 Projektinių pasiūlymų parengimas, vadovaujantis Lietuvos Respublikos statybos įstatymo, STR 1.04.04:2017 „Statinio projektavimas, projekto ekspertizė“ ir kitų aktualių teisės aktų reikalavimais, įprastai srityje taikomais ES standartais ir gerąja inžinerine praktika. Suderinimas su Užsakovu, bei visomis suinteresuotomis institucijomis.
0.20.3 Statybą leidžiančio dokumento gavimas.
0.20.4 Inžinerinių geodezinių, topografinių tyrinėjimo dokumentų parengimas (statybos sklypo, inžinerinių tinklų ir susisiekimo komunikacijų trasų), esant reikalui, jų papildymas, atnaujinimas, duomenų patikslinimas, įskaitant užsakovo techninės užduoties pasiūlymo pateikimą – tokia apimtimi, kokia būtina TDP parengti ir įgyvendinti statybos darbus.
0.20.5 TDP parengimas ir suderinimas su Užsakovu ir projekto ekspertizės paslaugų Rangovu. TDP turi būti parengtas vadovaujantis Lietuvos Respublikos statybos įstatymo, STR 1.04.04:2017 „Statinio projektavimas, projekto ekspertizė“ ir kitų aktualių teisės aktų reikalavimais, įprastai srityje taikomais ES standartais ir gerąja inžinerine praktika. TDP turi apimti nemažiau kaip šias dalis:
· Bendroji;
· Sklypo plano;
· Architektūrinė;
· Konstrukcijų;
· Vandentiekio ir nuotekų šalinimo;
· Šildymo, vėdinimo ir oro kondicionavimo (pagal poreikį);
· Elektrotechnikos;
· Elektroninių ryšių ir telekomunikacijų;
· Lauko elektroninių ryšių (pagal poreikį);
· Gaisro aptikimo ir signalizacijos (pagal poreikį);
· Apsauginės signalizacijos (pagal poreikį);
· Procesų valdymo ir automatizacijos;
· Šilumos gamybos ir tiekimo;
· Griovimo projektas arba aprašas (pagal poreikį);
· Pasirengimo statybai ir statybos darbų organizavimo;
· Statybos skaičiuojamosios kainos nustatymo;
· Kitos dalys, atsižvelgiant į projektuojamų sistemų specifiką ir teisės aktų reikalavimus.
0.20.6 Projekto vykdymo priežiūros paslaugos.
0.21 Rengiant projektinius pasiūlymus ir techninį darbo projektą turi būti sukurtas, naudojamas ir atnaujinamas statinio informacinis modelis (toliau – BIM). Reikalavimai BIM pateikti priede Nr. 5 „Užsakovo reikalavimai statinio informacinio modelio (BIM) rengimui“.
0.22 Rangovas per 5 (penkias) darbo dienas nuo Sutarties įsigaliojimo dienos privalo pateikti Užsakovui projekto vadovo, projekto vykdymo priežiūros vadovo ir pasiūlyme nurodytų projekto BIM koordinatoriaus paskyrimo įsakymų kopijas bei užtikrinti jų dalyvavimą projekte per visą Sutarties vykdymo laikotarpį (BIM koordinatoriaus pareigos bei funkcijos nurodytos priede Nr. 5 „Užsakovo reikalavimai statinio informacinio modelio (BIM) rengimui“). 
0.23 Akumuliacinė talpa su priklausiniais projektuojama Elektrinės teritorijoje. Preliminari vieta, kur planuojama įrengti naujai projektuojamą įrangą  pažymėta Priede Nr. 1, tačiau Rangovas, pagrindęs poreikį, gali siūlyti ir kitas vietas Elektrinės teritorijoje.
0.24 Prieš pradedant projektavimo paslaugas Rangovas turi apsilankyti Elektrinės teritorijoje, susipažinti su esama situacija, išnagrinėti elektrinės technologinius procesus, brėžinius, kitą galimai aktualia dokumentaciją ir numatyti visus reikalingus darbus.
0.25 Rangovas turės, esant poreikiui, atnaujinti prisijungimo prie inžinerinių tinklų sąlygas, specialiuosius reikalavimus ir kitus TDP rengimui reikalingus dokumentus. Taip pat gauti darbų vykdymui reikalingus suderinimus bei leidimus. Šie darbai negali turėti įtakos Sutarties kainai ar įgyvendinimo terminams.
0.26 Tikslinant ar keičiant (tik pritarus Užsakovui) projektinius sprendinius, prioritetas turi būti teikiamas racionaliems bei ekonomiškai pagrįstiems sprendiniams, kurie užtikrintų efektyvų ir ekonomišką statinio eksploatavimą bei energijos išteklių naudojimą. Sprendinių parinkimas turi būti pagrįstas techniniais ir ekonominiais skaičiavimais.
0.27 Projektiniai sprendiniai turi atitikti Lietuvos Respublikos energetikos ministro 2016 m. rugsėjo 19 d. įsakymo Nr. 1-249 „Dėl katilinių įrenginių įrengimo taisyklių patvirtinimo“ II dalies „Sklypo planas ir transportas“ reikalavimus (aktualią redakciją).
0.28 Rangovas, kaip savo srities profesionalas, privalo paruošti projektinius pasiūlymus ir TDP, kurie maksimaliai atspindės Užsakovo poreikį. Visi neatitikimai su STR ir kitais teisės aktais, turi būti pataisyti projektavimo metu pagal aktualią galiojančia šių dokumentų redakcija.
0.29 [bookmark: _Toc126767256][bookmark: _Toc126767561]Visi principiniai projektuojami sprendiniai, kurie nėra detalizuoti šioje TS, turi būti pristatyti Užsakovo atstovui diskusijai, pateikiant galimų alternatyvų privalumų ir trūkumų įvertinimus bei suderinami su Užsakovu. Principiniais sprendiniais laikomi (įskaitant, bet neapsiribojant):
0.29.1 ŠAĮ konfigūracija;
0.29.2 Įrenginių, statinių ir inžinerinių tinklų išdėstymas teritorijoje;
0.29.3 Pagrindų, konstrukcinių ir architektūrinių sprendinių, privažiavimo kelių išdėstymo pasirinkimas;
0.29.4 Iškeliamų esamų inžinerinių tinklų išdėstymas teritorijoje;
0.29.5 Proceso duomenų integravimas (nuskaitymas, perdavimas, kaupimas, valdymas ir kita) į Užsakovo SCADA sistemas;
0.29.6 Planinių ar avarinių akumuliacinės talpos vandens nudrenavimo sprendinių galimybės;
0.29.7 Esamų elektrinės įrengimų (katilų bei termofikacinio vandens schemos) valdymo sprendiniai.
0.30 [bookmark: _Toc126767259][bookmark: _Toc126767564]Rangovas turi teisę, pateikus techninį - ekonominį pagrindimą ir gavęs Užsakovo raštišką pritarimą, keisti/tikslinti Techninėje specifikacijoje (toliau – TS) nurodytus sprendinius, bet ne apimtis.
[bookmark: _Toc213219205]RANGOS DARBAI
0.31 Rangos darbų apimtys:
0.31.1 Inžinerinio statinio - šilumos akumuliacinės talpos (toliau -ŠAĮ arba Akumuliacinė talpa) - pagrindo įrengimas;
0.31.2 ŠAĮ gamybos, tiekimo ir įrengimo darbai;
0.31.3 Pagalbinių įrenginių infrastruktūros, įskaitant bet neapsiribojant: technologinių vamzdynų, armatūros, tinklo siurblių, cirkuliacinių siurblių, elektros ir automatikos, elektroninių ir lauko elektroninių ryšių, matavimo prietaisų, komercinės ir technologinės apskaitos įrenginių, gamybos tiekimo ir įrengimo, bei gerbūvio atstatymo darbai;
0.31.4 ŠAĮ paleidimo derinimo darbai, parengiamos ir su Užsakovu suderinamos bandymų programos, ataskaitos, instrukcijos, technologinių apsaugų ir rėžiminės kortelės;
0.31.5 Statybos užbaigimo procedūros (pagal galiojančius teisės aktus).
0.32 Įranga priduodama teisės aktais numatytoms institucijoms:
0.32.1 Rangovas privalo atlikti potencialiai pavojingų įrenginių (toliau - PPĮ) pirminį (po sumontavimo) techninės būklės patikrinimą ir gauti akredituotosios įstaigos išvadą, kad objektas (kompleksas) yra tinkamas saugiai naudoti;
0.32.2 Rangovas privalo organizuoti pastatytos/įrengtos ŠAĮ ir pagalbinių įrenginių (Energetikos įrenginių) techninės būklės patikrinimą ir gauti Valstybinės energetikos reguliavimo tarnybos (toliau – VERT) pažymas dėl pastatyto/rekonstruoto objekto (energetikos įrenginių) techninės būklės paleidimo derinimo darbams ir galutinės dėl pastatyto/rekonstruoto objekto (energetikos įrenginių) techninės būklės atitikimui.
0.32.3 Rangovas privalo organizuoti pastatytų statinių/pastatų įregistravimą Valstybinės įmonės Registrų centro (toliau – RC) registre, paruošti su įregistravimų susijusius visus būtinus ir reikalingus dokumentus ir atlikti visus įregistravimo procedūrai būtinus darbus.
0.33 Rangovas turi įvertinti ir atlikti Sutartyje nenurodytus darbus, kurie yra būtini tam, kad visus Darbus būtų galima užbaigti ir tinkamai naudoti pagal paskirtį (t. y. Sutartyje ir teisės aktuose nustatyta tvarka), ir kuriuos Rangovas objektyviai turėjo ir galėjo numatyti iki Sutarties sudarymo, susipažinęs su visais Sutarties dokumentais, statybviete (tiek dokumentaliai, tiek fiziškai), teisės aktų reikalavimais ir situacija rinkoje. Rangovas turi atlikti visus darbus, kad būtų pasiekti nustatyti techniniai reikalavimai ir funkcinės savybės, nepriklausomai nuo to, ar tokie darbai yra aprašyti Užsakovo pateiktuose dokumentuose, ar ne.
0.34 Rangovas atsižvelgdamas statybos techninio prižiūrėtojo pasiūlymus/reikalavimus bei rekomendacijas privalės  detalizuoti/koreguoti  TDP prieš tai raštu suderinęs su Užsakovu  naujų arba tikslinamų sprendinių taikymą. Vykdyti ir užbaigti darbus pagal sutartį, vadovaudamasis techniniame darbo projekte (jo techninėse specifikacijose, aiškinamuosiuose raštuose, brėžiniuose) ir šioje TS numatytais sprendiniais, laikydamasis pateikto darbų vykdymo grafiko, Lietuvos Respublikoje galiojančių įstatymų, įstatymų įgyvendinamųjų teisės aktų, normatyvinių statybos techninių dokumentų, statybos techninių reglamentų ir energetikos sektorių veiklą reglamentuojančių teisės aktų reikalavimų.
0.35 Jei pagal teisės aktų reikalavimus turi būti atlikta TDP (jo dalies) ekspertizė, ekspertizės atlikimą organizuoja Užsakovas (t. y. samdo reikiamus ekspertus ekspertizei atlikti ir savo sąskaita apmoka už suteiktas paslaugas). Tokios ekspertizės atlikimas negali turėti įtakos Sutarties kainai ar įgyvendinimo terminams. Jei pagal teisės aktų reikalavimus TDP (jo dalies) ekspertizė neprivaloma, Užsakovas pasilieka teisę organizuoti TDP (jo dalies) ekspertizės atlikimą savo iniciatyva.
0.36 Rangovas nuo statybų pradžios iki statinio pripažinimu tinkamu naudoti, turės pildyti elektroninį statybos darbų žurnalą. Prieigą prie elektroninių dokumentų pildymo sistemos „StatybosZurnalas.lt“ suteiks Užsakovas.
0.37 Rangovas privalo prisiimti visą atsakomybę už Darbus nuo statybvietės priėmimo – perdavimo akto pasirašymo datos iki kol atlikti Darbai bus perduoti Užsakovui. Jeigu Darbams, medžiagoms, įrangai ar įrenginiams padaroma žala arba jie prarandami, kai už jų priežiūrą atsako Rangovas ir atsakomybė už tą praradimą nepriskirtina Užsakovui, tai Rangovas savo rizika ir sąskaita privalo ištaisyti praradimus ar žalą taip, kad darbai, medžiagos, įranga ar įrenginiai atitiktų Sutartį, TS, TDP sprendinių, normatyvinių statybos techninių dokumentų, normatyvinių statinio saugos ir paskirties dokumentų ir kitų teisės aktų reikalavimus.
0.38 Rangovas turi atlikti visus montavimo, paleidimo-derinimo ir bandymo darbus laikantis privalomų Lietuvos Respublikoje galiojančių įstatymų, įstatymus įgyvendinamųjų teisės aktų, normatyvinių statybos techninių dokumentų, statybos techninių reglamentų ir energetikos sektorių veiklą reglamentuojančių teisės aktų reikalavimų. Visos pateikiamos medžiagos ir įranga privalo atitikti TDP, šių TS ir nurodytų galiojančių standartų (arba lygiaverčių) reikalavimus.
0.39 Rangovas pateikia Užsakovui raštišką paraišką savo elektros įrenginių prijungimui prie E-2 katilinės elektros tinklo, paraiškoje nurodo atsakingą asmenį už elektros ūkį.
0.40 Visą įrangą, įrenginius, medžiagas, konstrukcijas ir visus kitus priklausinius (toliau – Įranga) tiekia, sumontuoja ir išbando Rangovas.
0.41 Rangovo parinkta Įranga ir įrenginiai turi tenkinti TS numatytus garantinius parametrus.
0.42 Įranga  turi būti nauji, sertifikuoti arba pripažinti tinkami naudoti Lietuvoje nustatyta tvarka ir turėti atitikties įvertinimo dokumentus sutarties vykdymo metu. Rangovas privalo užtikrinti, kad sertifikatai ir kiti dokumentai galiotų ir objekto eksploatacijos metu. Sutarties vykdymo metu Įranga turės būti paženklinta CE ženklu ir turės atitikti visas galiojančias ES taisykles.
0.43 Jei vykdant darbus bus išardomos esamų pastatų fasado konstrukcijos ar detalės, stogo ar pačio pastato perdangos ir / ar sienos, atitvaros (ar jų dalis) jos turės būti atstatomos iki ne blogesnės nei buvusios būklės. Visi sprendimai turi būti suderinti su Užsakovo atstovais.
0.44 Esant poreikiui Rangovas privalo įsivertinti ir apmokėti geologinius tyrimus, reikalingus statinio konstrukcijų dalies parengimui. 
0.45 Užsakovo pavedimu Rangovas turės vykdyti statybos užbaigimo procedūras, apibrėžtas, bet neapsiribojant STR 1.05.01:2017 „Statybą leidžiantys dokumentai, Statybos užbaigimas. Statybos sustabdymas. Savavališkos statybos padarinių šalinimas. Statybos pagal neteisėtai išduotą statybą leidžiantį dokumentą padarinių šalinimas“ V skyriaus ketvirtame skirsnyje, Užsakovo vardu teikti prašymus ir dokumentus (LR „Infostatyba“ ir/ar kitoms institucijoms). Rangovas turi apmokėti išlaidas, susijusias su užbaigimui reikalingų dokumentų gavimu.
0.46 Rangovas privalės užsakyti ir apmokėti: požeminių inžinerinių tinklų ir žemės sklypo su statiniais geodezines nuotraukas, visus reikalingus laboratorinius tyrimus, kitus dokumentus (vadovaujantis STR 1.05.01:2017 „Statybą leidžiantys dokumentai, Statybos užbaigimas. Statybos sustabdymas. Savavališkos statybos padarinių šalinimas. Statybos pagal neteisėtai išduotą statybą leidžiantį dokumentą padarinių šalinimas“), reikalingus statybos užbaigimo procedūroms vykdyti bei statinio pripažinimo tinkamu naudoti akto / deklaracijos gavimui.

[bookmark: _Toc213219206]DARBŲ PRADŽIA IR TRUKMĖ
0.47 1 Darbų etapas - Rangovas įsipareigoja paruošti ir suderinti projektinius pasiūlymus ir TDP, atlikti būtinuosius tyrimus (jeigu reikia), atlikti viešinimą (jeigu privaloma) ne ilgiau kaip per 8 (aštuonis) mėnesius (įskaitant terminą reikalingą viešinimo procedūroms atlikti ir statybą leidžiantį dokumentą gauti) nuo Sutarties įsigaliojimo dienos.
0.48 Užsakovas projektinius pasiūlymus ar TDP, atitinkamai kas yra pateikta, derins tokias terminais: pirmą kartą pateikus pilnos apimties projektinius pasiūlymus ar TDP Užsakovui (TDP gali būti be skaičiuojamosios kainos dalies) – 10 (dešimt) darbo dienų, pakartotini derinimai 6 (šešios) darbo dienos. Šis terminas įskaičiuojamas į bendrą sutarties terminą.
0.49 Rangovas pagal gautas institucijų pastabas, po prašymo pateikti statybą leidžiančiam dokumentui gauti gavimo, įsipareigoja ne ilgiau kaip per 5 (penkias) darbo dienas pataisyti projektinius pasiūlymus ir pakartotinai pateikti prašymą Statybą leidžiančiam dokumentui gauti.
0.50 Projekto ekspertizės atsakymų pagal tarpinės ekspertizės akto pastabas pateikimo, TDP koregavimo, teigiamo ekspertizės akto rengiamoms projekto dalims gavimo trukmė ne ilgiau kaip per 20 (dvidešimt) darbo dienų.
0.51 Projekto ekspertizės atlikimo trukmė į bendrą sutarties  terminą įskaičiuojama.
0.52 2 Darbų etapas - Rangovas įsipareigoja tinkamai ir pilna apimtimi įvykdyti ir perduoti užsakovui Darbus numatytus TS ir parengtame TDP. Visi numatyti darbai turi būti atlikti bei priduoti suinteresuotoms institucijoms ir Užsakovui ne ilgiau kaip per 9 (devynis) mėnesius nuo techninio darbo projekto parengimo ir perdavimo – priėmimo akto pasirašymo dienos. 
0.53 Visi Darbai aprašyti TS 7.1 ir 7.6 punktuose privalo būti užbaigti ne ilgiau kaip per 17 (septyniolika) mėnesių nuo Sutarties įsigaliojimo dienos. 
0.54 Rangovas privalo organizuoti pasitarimus, kurie turėtų būti organizuojami ne mažiau kaip kartą per dvi savaites ir informuoti Užsakovą apie Darbų eigą, grafike nustatytų terminų laikymąsi. Po pasitarimo Rangovas privalo el. paštu pateikti trumpą pasitarimo protokolą laisvu formatu, aprašant aptartus klausimus.
0.55 Prieš pradėdamas Darbus Rangovas Užsakovui turi pateikti Statybvietės teritorijos, kurioje bus atliekami darbai, foto nuotraukas arba filmuotą medžiagą (fotofiksaciją), kuriose aiškiai matytųsi, įskaitant bet neapsiribojant, gerbūvio, kelio ir aplinkos būklė prieš Darbų pradžią.
0.56 Prieš atvykstant į objektą su darbuotojais bei įranga ir medžiagomis - paruošti, pateikti ir suderinti su Užsakovu darbų aikštelės išdėstymo planą ir technologinę darbų atlikimo kortelę. Plane turi būti aiškiai nurodyta, kur planuojama parkuotis, kur išdėstyti kokią įrangą ar techniką, konteinerius, medžiagas ir t.t. Prieš darbų pradžią, darbų zona privalo būti aptverta ir atlikta aplinkos ir turto fotofiksacija.
[bookmark: _Toc213219207]PROJEKTO VYKDYMO PRIEŽIŪRA
0.57 Rangovas įsipareigoja teikti Projekto vykdymo priežiūros (toliau – PVP) paslaugas, kurios apima Projekto neaiškumų, praleidimų ištaisymą, argumentuotus atsakymus į klausimus rangos darbų metu ir kitos su Projektu susijusios informacijos teikimą Sutartyje nustatyta tvarka ir terminais.
0.58 Visą statinio statybos laikotarpį, nuo statinio statybos pradžios iki statinio statybos užbaigimo įforminimo teisės aktų nustatyta tvarka, organizuoti ir užtikrinti tinkamą statinio (visų statinio Projekto sudedamųjų dalių sprendinių) projekto vykdymo priežiūros atlikimą, vadovaujantis STR 1.06.01:2016 „Statybos darbai. Statinio statybos priežiūra“ VI skyriumi “Statinio projekto vykdymo priežiūros tvarkos aprašas”, technine užduotimi ir kitais aktualiais teisės aktais.
0.59 Iki statinio statybos pradžios Rangovas Užsakovui pateikia ir suderina kalendorinį PVP darbų grafiką, vykdymo eigą ir metodų aprašymą.
0.60 Rangovas iki PVP pradžios pateikia Užsakovui PVP grupės sudėtį (statinio projekto vykdymo priežiūros vadovo ir visų statinio projekto dalių vykdymo priežiūros vadovų vardai, pavardės, pareigos, dokumentų, suteikiančių teisę eiti atitinkamas pareigas, išdavimo, galiojimo datos ir numeriai, kontaktinė informacija – telefonai, elektroniniai paštai).
0.61 Projekto vykdymo priežiūros vadovas ir projekto vykdymo priežiūros dalies vadovai, atliekantys statinio Projekto vykdymo priežiūrą, privalo užtikrinti, kad visais atvejais atlikti statinio Projekto sprendinių pakeitimai atitiktų esminius statinių reikalavimus, normatyvinių statybos techninių ir normatyvinių statinio saugos ir paskirties dokumentų reikalavimus. Vadovaujantis teisės aktais, pakeitimai turi būti suderinti su Užsakovu. Projekto vykdymo priežiūra turės būti vykdoma vadovaujantis Lietuvos Respublikos statybos įstatymu, STR 1.06.01:2016 „Statybos darbai. Statinio statybos priežiūra“ ir kitais normatyviniais dokumentais.
0.62 Lankymosi statybvietėje laikas ir tvarka: ne rečiau kaip kartą per 2 savaites (ne mažiau kaip 4 val. per 2 savaites) organizuojami susirinkimai statybvietėje pagal suderintą su Užsakovu grafiką.
[bookmark: _Toc213219208]PIRKIMO OBJEKTO FUNKCINIAI REIKALAVIMAI IR NORIMI REZULTATAI
0.63 Parengti projektinius pasiūlymus ir TDP su šilumos akumuliacine talpa, pagrindais, pagalbiniais įrengimais (sklendės, siurbliai, ARĮ skydai ir kita), naujais ar rekonstruojamais ir perkeliamais inžinerinius tinklais bei papildomais įrenginiais, kad naujai statoma Įranga būtų integruota ir pritaikyta prie esančios elektrinės schemos įvertinus jos technologinius procesus ir darbinius parametrus (esama termofikacinės elektrinės principinė veikimo schema – Priedas Nr. 9).
0.64 Suprojektuota  Įranga turi būti apsaugota nuo užšalimo iki -25 °C. 
0.65 Susipažinęs su esamomis techninėmis sąlygomis, įvertinus elektrinės technologinius procesus ir įrenginių charakteristikas ir t.t., Rangovas turi pasiūlyti ir suderinti su Užsakovu optimalų akumuliacinės talpos su aprišančiais įrenginiais technologinę ir įkomponavimo schemą.
0.66 Suprojektuota akumuliacinės talpos su pagalbiniais įrenginiais sistema (toliau - sistema) turi būti tinkamai pritaikyta prie esančios elektrinės technologinės schemos įvertinus jos technologinius procesus ir darbinius parametrus. Akumuliacinė talpa turi būti pritaikyta prie lauko lietaus / nuotekų tinklų. Taip pat numatyti visus saugos pasyvius / aktyvius įtaisus, žemės / statybos konstrukcinius sprendinius pagal „Dėl Šilumos tinklų ir šilumos vartojimo įrenginių priežiūros (eksploatacijos)“ įsakymo Nr. 43-2084, aktualios redakcijos data 2025 05 01d. taisyklių nuostatas. 
0.67 Numatyti nuotolinį sistemos parametrų atvaizdavimą ir valdymą iš operatoriaus panelių (prie pagalbinių įrenginių) konkreti vieta parenkama projekto rengimo metu.
0.68 Numatyti sistemos parametrų perdavimą ir integravimą į esamą Užsakovo SCADA sistemas (pagrinde į ABB 800xa, WinCC konkretus integracijų poreikis derinamas projektavimo metu).
0.69 Programavimui turi būti naudojama Užsakovo E-2 automatinio valdymo sistemos gamintojo programinė įranga (dirbama iš Užsakovo inžinerinės darbo stoties, esančios ABB 800xa sistemoje, prisijungimas nuotoliu prie sistemos negalimas išskyrus jei sutarties vykdymo metu nesutariama kitaip ir numatomos papildomos techninės priemonės).
0.70 Suprojektuoti ir įrengti saugų priėjimą (techniniai ir nuolatiniai priežiūrai) prie įrenginių, įtaisų ir matavimo prietaisų, vadovautis techniniu reglamentu „Mašinų sauga“, saugos priemonių skirtų patekti į laikinas darbo vietas aukštuminiuose statiniuose metodinėmis rekomendacijomis.
0.71 Suprojektuoti ir įrengi įrenginių montavimui ir išmontavimui visas reikiamas konstrukcijas, kad aptarnaujantis personalas galėtų iškelti visą projektuojamą įrangą, pvz. numatant tvirtinimo kilpas, tales ar kitus kėlimo sprendimus.
0.72 Turi būti suprojektuotas pakankamas komercinių apskaitų kiekis, kad visa sunaudota ir perduota energija (elektros ir šilumos) būtų apskaityta ir būtų galima skaičiuoti sistemos naudingumo koeficientus. Jei reikia, turi būti numatyti papildymo ir numetimo (vandens kiekio) apskaita.  Preliminariai Užsakovas numato, tačiau neapsiriboja šiomis komercinėmis apskaitomis, kurių konkretus kiekis ir poreikis derinamas projektavimo metu.
0.73 Komercinės apskaitos pastatymo vietos (neapsiribojant):
· Akumuliacinės talpos iškrovimui į integruotą tinklą
· Akumuliacinės talpos įkrovimui iš integruoto tinklo;
· Elektros energijos apskaita bendra stotiniams įrenginiams.
0.74 Turi būti suprojektuotos apvado linijos („bypass“) visiems mazgams, kuriems galimas remontas įrenginiui dirbant (nedalyvauja technologinėse apsaugose ir yra nerezervuotas).
0.75 Akumuliacinės talpos ir jos pagalbinių įrenginių (įskaitant pirminius ir antrinius kontūrus) pasiekiamumo koeficientas turi būti ne mažesnis kaip 99 %.
0.76 Rangovas garantuoja, kad sumontuotos įrangos pasiekiamumas garantiniu laikotarpiu nebus mažesnis nei 99 %, esant įrangos sutrikimams, priklausantiems Rangovo atsakomybei.
0.77 Pasiekiamumas bus skaičiuojamas pagal šią formulę:


Kur:
A = darbo valandos, kai įranga veikia reikiama galia (arba yra prieinamas darbui);
B = bendras valandų skaičius, kai įranga neveikia dėl planinės priežiūros arba sustabdymo;
C = bendras valandų skaičius, kai įranga neveikia arba jo galia yra ribota dėl sutrikimų, gedimų ir (arba) neplanuotos priežiūros, kuri patenka į Rangovo atsakomybės sritį.
[bookmark: _Toc213219209]REIKALAVIMAI AKUMULIACINEI TALPAI
0.78 Akumuliacinė talpa turi būti suprojektuota ir pastatyta pagal Lietuvos Respublikoje galiojančių įstatymų, įstatymus įgyvendinamųjų teisės aktų, normatyvinių statybos techninių dokumentų, statybos techninių reglamentų ir energetikos sektorių veiklą reglamentuojančių teisės aktų reikalavimų.
0.79 Akumuliacinės talpos tūris ≥7500 m³. Sukaupiamas ir efektyviai panaudojamas šilumos kiekis turi būti ne mažiau nei 400 MWh prie užduotų aplinkos sąlygų (iškrautos talpos temperatūra 45 ±1°C (prie lauko oro temperatūros 0 °C), įkrautos talpos temperatūra ne mažiau 95°C).
0.80 [bookmark: _Hlk215757252]Aukščio ir diametro santykis: optimalus aukščio h ir diametro Ø santykis h/Ø = 1,5 ÷ 2,5.
0.81 Akumuliacinės talpos nominali įkrovimo / iškrovimo galia su abiem įkrovimo / iškrovimo grupių siurbliais turi būti ne mažesnė kaip 35 MW prie (T1/T2) temperatūrų skirtumo 25 °C.
0.82 Įtraukti temperatūros jutiklių kiekį (ne rečiau nei kas 1 aukščio metrą), kuris užtikrintų pakankamai tikslų energijos įkrovos apskaičiavimą – „state of charge“). Kiti procesui būtini jutikliai.
0.83 Turi būti numatyta galimybė avariniu atveju akumuliacinėje talpoje esančiu termofikaciniu vandeniu pildyti miesto šilumos tinklus, papildymo našumas ne mažiau 800 m3/h.
0.84 Akumuliacinė talpa – atmosferinė, virintinos konstrukcijos, antžeminė, įrengta lauke, apšiltinta, pritaikyta eksploatuoti lauko sąlygomis, atspari korozijai, apsaugota nuo užšalimo iki – 25°C.
0.85 Po akumuliacine talpa turi būti įrengti tokio tipo statiniui pritaikyti pamatai.
0.86 Siekiant išvengti grunto sėdimo, po akumuliacine talpa turi būti įrengtas drenažas paviršiaus ir gruntiniams vandenims nutekėti.
0.87 Akumuliacinės talpos terpė, akumuliuojanti šilumą - termofikacinis vanduo, cheminės savybės nurodytos TS 4.16 punkte. Korozijos prevencijai, akumuliacinėje talpoje turi būti įrengtos azoto (N2) generavimo ir dozavimo sistemos. Azoto tiekimas į akumuliacinę talpą turi būti visiškai automatizuotas, įskaitant azoto srautą esant atitinkamam slėgiui visais akumuliacinės talpos darbo režimais / būsenomis. Rangovas pasiūlo ir suderina su Užsakovu techninį sprendimą vandens apsaugojimui nuo kontakto su deguonimi ir pagrindžia savo pasirinkimą naudodamas rinkoje taikoma gerąja praktika.
0.88 Vidaus konstrukcija: turi būti numatytas technologinis sprendimas, kad į akumuliacinės talpos apatinę dalį paduodamas ar iš jos paimamas vanduo nesimaišytų su nuosėdomis ir nevyktų turbulentinis skirtingos temperatūros vandens maišymasis talpos viduje. Turi būti suprojektuoti vandens padavimo ir paėmimo difuzoriai ar kiti sprendiniai, užtikrinantys, jog talpoje nesusidarys turbulentinis skirtingos temperatūros vandens srautų judėjimas. Difuzorių išdėstymas ir kiekis apsprendžiamas projektavimo metu ir suderinamas su užsakovu.
0.89 Akumuliacinės talpos antikorozinis padengimas iš išorės ir vidaus turi būtį atliktas įvertinus privalomų Lietuvos Respublikoje galiojančių įstatymų, įstatymus įgyvendinamųjų teisės aktų, normatyvinių statybos techninių dokumentų, statybos techninių reglamentų ir energetikos sektorių veiklą reglamentuojančių teisės aktų reikalavimų. Atkreiptinas dėmesys į Elektrinių ir elektros tinklų eksploatavimo taisyklių, patvirtintų Lietuvos Respublikos energetikos ministro 2012 m. spalio 29 įsakymu Nr. 1-211 (aktuali redakcija), 813 punktą „813. Bakus akumuliatorius be vidinio paviršiaus antikorozinės apsaugos eksploatuoti draudžiama".
0.90 Aptarnavimo aikštelių ir platformų, laiptų (ar kopėčių), apsauginių tvorelių konstrukcijos – plieno antikorozinė danga, skirta dažymui ir eksploatavimui lauko sąlygomis; aukštelių ir platformų paklotai – gamykloje galvanizuoti ažūriniai plieniniai (≥30 mm aukščio) gaminiai, tvirtinami galvanizuotais varžtais; laiptų pakopos – standartinės gamykloje galvanizuotos plieninės pakopos (≥30 mm aukščio), tvirtinamos prie konstrukcijų galvanizuotais varžtais.
0.91 Turi būti įrengta reikalinga uždaromoji armatūra, taip pat nudrenavimo sistema, galimybė nudrenavus akumuliacinę talpą, darbuotojui patogiai patekti į vidų, atlikti vidaus apžiūrą, valymo bei remonto darbus. Įrenginio vidaus apžiūrai, valymo ir remonto darbams, akumuliacinėje talpoje turi būti įrengti mažiausiai 2 vnt. (iš jų 1 vnt. patogioje vietoje, apačioje) apžiūros landos (liukai) su atveriamais dangčiais. Prie visos uždaromosios armatūros turi būti užtikrintas priėjimas ir atitinkamai jos aptarnavimas, remontas ir pakeitimas.
0.92 Akumuliacinės talpos išorėje numatyti laiptus ir aikšteles (su turėklais) pagrindinių elementų ir kontrolės matavimo prietaisų reguliariai apžiūrai, bei patekimui ant akumuliacinės talpos stogo. Aplink stogo kraštą (visu perimetru) numatyti apsauginius turėklus, pagal poreikį sniego gaudykles. Ant akumuliacinės talpos stogo numatyti perėjimo takelius iki liukų, daviklių, kitų būtinų pasiekti vietų (sprendimai derinami su Užsakovu) (pavyzdys pateiktas Priede Nr. 8).
0.93 Akumuliacinės talpos izoliuoti šilumine izoliacija, apsaugota nuo drėgmės. 
0.94 Akumuliacinės talpos šiluminė varža (R) turi būti ne mažesnė nei 7,5 m²K/W. Izoliuojančios medžiagos skaičiuotinas šilumos laidumo koeficientas ≤0,04 W/( mK). Akumuliacinė talpa ir vamzdynai turi būti izoliuoti, kad prie aplinkos oro temperatūros 25 ± 1°C,  paviršių temperatūra neviršytų 45 ± 1°C.
0.95 Šiluminės izoliacijos turi būti apsaugota nuo kritulių apskardinant aluminio cinko (Al-Zn) skarda. Nominalus storis akumuliacinei talpai 0,5÷1,0 mm, vamzdynams (priklausomai nuo skersmens) 0,5÷0,7 mm skarda arba padengta kita nedegia, korozijai atsparia danga. Skardos spalvinė gama derinama su Užsakovu.
0.96 Šilumos izoliacija turi išlaikyti pastovias izoliacines savybes per visą naudojimo laiką. Šilumos izoliacija turi būti chemiškai ir fiziškai stabili esant 10 ± 1°C aukštesnei ar žemesnei temperatūrai nei projektinė. Apšiltinimas turi būti ilgaamžis ir nereikalaujantis papildomo aptarnavimo ir priežiūros visą eksploatavimo laikotarpį.
0.97 Jungčių, armatūros ir kitų elementų, kurie periodiškai apžiūrimi, izoliacijos konstrukcija turi būti tokia, kad ją būtų lengva nuimti jos nesugadinant.
0.98 Akumuliacinės talpos aukštis (iki pat jos aukščiausio arba jos komponento aukščiausio taško) turi būti toks, kad neviršytų leistino maksimalaus aukščio (vadovautis galiojančiais teisės aktais). Reikiamais leidimais, suderinimais su atsakingomis institucijomis turi pasirūpinti Rangovas.
0.99 Numatyti akumuliacinės talpos drenavimo sistemą, bei drenuojamo vandens nuvedimo (įvertinti avarinius atvejus kur ir kaip reikės išdrenuoti talpoje esantį vandenį - ≥7500 m³) galimybes.
0.100 Vanduo iš drenažo turi būti išleidžiamas savitaka arba perpumpuojamas į lietaus kanalizaciją, o atvėsinus iki ne daugiau 40 °C į vandens telkinius. Į fekalinės kanalizacijos tinklus išleisti nuolat veikiančio drenažo vandenį draudžiama.
0.101 Akumuliacinėje talpoje turi būti įrengti vamzdynai ir įranga normaliam jos eksploatavimui ir nustatytam režimui palaikyti.
0.102 Įrengti kontrolės, matavimo ir signalizavimo prietaisus vandens parametrams matuoti (termofikacinio vandens lygis talpoje, temperatūra, debito matuoklis).
0.103 Akumuliacinėje talpoje turi būti įrengti perpylimo ir išleidimo vamzdžiai. Alsuoklių pralaidumas turi užtikrinti talpos užpildymo, ištuštinimo ir avarinio šilumos tinklų papildymo srauto greičius. Ant signalinio ir perpylimo vamzdžių neleidžiama įrengti uždaromosios armatūros.
0.104 Visi vamzdynai, išskyrus drenažo, turi būti prijungti prie akumuliacinės talpos vertikaliųjų sienelių. Įrengiant vamzdynus reikia nustatyti jų kompensaciją dėl šiluminio plėtimosi ir akumuliacinės talpos sėdimo. Vamzdynus reikia įrengti taip, kad nuo jų nesusidarytų jėgų, veikiančių akumuliacinės talpos sieneles ir dugną.
0.105 Vandens perdavimo vamzdynuose prie akumuliacinės talpos turi būti įrengtos sklendės su elektros pavaromis. Elektros pavaros turi būti virš galimo užtvindymo zonos, kad avarijos metu pažeistą talpą būtų galima operatyviai atjungti.
0.106 Sumontuota akumuliacinė talpa turi būti išbandyta pagal teisės aktų reikalavimus. Prieš pradedant akumuliacinės talpos eksploataciją, turi būti sudarytas techninis pasas.
0.107 Turi būti numatytas akumuliacinės talpos apatinės dalies, aptarnavimo aikštelių ir platformų, laiptų bei viršaus apšvietimas. Apšvietimas privalo būti energija tausojantis. 
0.108 Prie akumuliacinės talpos apžiūros liuko turi būti pritvirtinta lentelė su talpos techniniais duomenimis.
0.109 Akumuliacinės talpos technologinėje schemoje, ir vykdant rangos darbus turi būti suprojektuota ir fiziškai įrengta rezervinė vieta katilo ar kito įrenginio prijungimui. Numatoma vieta ir diametrai derinami projektavimo metu su Užsakovu. 

0.110 Techniniai reikalavimai tinklo siurbliams:
0.110.1 Siurblio tipas – horizontalus pusiau perskiriamo korpuso dvipusio pasiurbimo.
0.110.2 Siurblio darbo ratai, sandarinimai, velenas ir kitos siurblio dalys sąveikaujančios su terpe turi būti atsparios korozijai.
0.110.3 Išoriniai siurblio paviršiai turi būti padengti apsaugine nuo aplinkos poveikio, korozijos saugančia danga.
0.110.4 Turi turėti lankstaus tipo jungiančiąją movą.
0.110.5 Turi turėti guolius suteptus visam guolių tarnavimo laikui.
0.110.6 Veleno sandarinimas – mechaninis sandariklis, dirbantis be išorinio / priverstinio aušinimo, tepimo ar paleidimo sistemos, nereikalaujantis techninio aptarnavimo.
0.110.7 Siurblio vibracija turi atitikti ISO 10816-7 (Zone A) arba lygiaverčio standarto reikalavimus.
0.110.8 Siurblio el. variklio vibracija turi atitikti ISO 20816-3 (Zone A) arba lygiaverčio standarto reikalavimus.
0.110.9 Kompensatoriai – linzinio tipo, nerūdijančio plieno.
0.111 Techniniai reikalavimai recirkuliaciniams siurbliams:
0.111.1 Siurblio tipas – ašinio įsiurbimo konsolinis siurblys su bendru pamatiniu rėmu.
0.111.2 Siurblio darbo ratas, sandarinimai, velenas ir kitos siurblio dalys sąveikaujančios su terpe turi būti atsparios korozijai.
0.111.3 Išoriniai siurblio paviršiai turi būti padengti apsaugine nuo aplinkos poveikio, korozijos saugančia danga.
0.111.4 Turi turėti lankstaus tipo jungiančiąją movą.
0.111.5 Turi turėti guolius suteptus visam guolių tarnavimo laikui.
0.111.6 Veleno sandarinimas – mechaninis sandariklis, dirbantis be išorinio / priverstinio aušinimo, tepimo ar paleidimo sistemos, nereikalaujantis techninio aptarnavimo.
0.111.7 Siurblio vibracija turi atitikti ISO 10816-7 (Zone A) arba lygiaverčio standarto reikalavimus.
0.111.8 Siurblio el. variklio vibracija turi atitikti ISO 20816-3 (Zone A) arba lygiaverčio standarto reikalavimus.

0.112 Akumuliacinės talpos pagrindą projektuoja Rangovas. Projektavimo darbus Rangovas privalo atilikti pagal Statybos įstatymo STR 1.04.04:2017 „Statinio projektavimas, projekto ekspertizė“ ir kitų norminių teisės aktų reikalavimus, kurie yra aktualūs ruošiant visas reikiamas projekto dalis.
0.113 Pagrindo matmenys turi užtikrinti pakankamą erdvę, kad būtų galima saugiai ir tinkamai eksploatuoti ir techniškai prižiūrėti  numatytą įrangą. Visi sprendimai turi atitikti tuo metu Lietuvos Respublikoje galiojančių įstatymų, įstatymus įgyvendinamųjų teisės aktų, normatyvinių statybos techninių dokumentų, statybos techninių reglamentų ir energetikos sektorių veiklą reglamentuojančių teisės aktų reikalavimus .
0.114 Kur tik būtina (taip pat žr. punktus 10.13) Įrangai eksploatuoti ir techninei priežiūrai atlikti turi būti numatyti nuolatinės prieigos laiptai ir aikštelės. Kopėčios leistinos tik kiekvienų kopėčių įrengimo sprendinį individualiai suderinus su Užsakovu. Visos konstrukcijos turi būti suprojektuotos taip, kad nekeltų pavojaus aptarnaujančiam personalui ir aplinkiniams. Turi būti saugi jų priežiūrą ir esant poreikiui remontas. Numatytos kitos saugumo priemonės būtinos tinkamam projekto įgyvendinimui ir būsimai eksploatacijai. Turi būti numatytos nerūdijančio plieno visos konstrukcijos esančios lauke arba kitos panašių neprastesnių savybių konstrukcijos.
0.115 Visos konstrukcijos turi būti sujungtos su įžeminimo sistema.
0.116 [bookmark: _Toc34594653][bookmark: _Toc34650429][bookmark: _Toc34655035][bookmark: _Toc34655804][bookmark: _Toc39069074][bookmark: _Toc35250060][bookmark: _Toc34594654][bookmark: _Toc34650430][bookmark: _Toc34655036][bookmark: _Toc34655805]Dangos, kur gali susidaryti vanduo, turi būti suprojektuotos su nuolydžiu užtikrinančiu susidariusio vandens pašalinimą. Taip pat turi būti įvertintas vandens pašalinimas suveikus gaisro gesinimo sistemai. Esant poreikiui yra projektuojami papildomi vandens surinkimo trapai, latakai ir kiti sprendimai pagal poreikį. Vanduo turi būti surinktas taip, kad nebūtų padaryta žala trečiajai šaliai ir aplinkiniam turtui.
0.117 Prieš atliekant pamatų projektavimą, Rangovas privalo įsivertinti grunto sluoksnius, atlikti sklypo geologinius grunto tyrinėjimus. Išnagrinėti visą dokumentaciją susijusi su šio projektų, ir pagal tai atitinkamai suprojektuoti. Privalo įvertinti visas galimas požeminės komunikacijas, ir atitinkamai pagal tai parinkti tinkamą sprendimą ir esant poreikiui numatyti jų iškėlimą į kitą vietą.
0.118 Aplink Talpą projektuojama ir įrengiama ne mažesnio kaip 0,5 m aukščio gelžbetoninė atitvara, kartu suprojektuojant ir įrengiant visas reikiamas komunikacijas lietaus vandens nuvedimui, o taip pat technologinio vandens nuvedimui avarijos atveju, 
vadovaujantis Šilumos tinklų ir šilumos vartojimo įrenginių priežiūros (eksploatacijos) taisyklėmis (aktuali redakcija, https://e-seimas.lrs.lt/portal/legalAct/lt/TAD/TAIS.369733/asr.
0.119 Jei esamoms laikančiosioms konstrukcijoms  bus taikoma papildoma apkrova, t. y. naujiems vamzdynams prijungimo taškuose paremti, elektros energijos tiekimo kabeliams tiesti ir kitai įrangai įrengti, turi būti atlikti stiprumo skaičiavimai ir remiantis šiais rezultatais, jei įmanoma, papildomai sustiprintos / rekonstruotos esamos laikančios konstrukcijos. Jei stiprumo skaičiavimų rezultatai parodė, kad esamų laikančių konstrukcijų negalima naudoti, naujas inžinerines komunikacijas turi paremti naujos nepriklausomos laikančiosios konstrukcijos.
0.120 Akumuliacinės talpos stogo danga turi atitikti minimalaus nuožulnumo ir gaisrinės saugos reikalavimus. Turi atitikti STR reikalavimus kurie taikomi tokio tipo konstrukcijoms.
0.121 Triukšmingos patalpos turi būti su akustiniais skydais, kad triukšmo lygis už pastatų ribų neviršytų norminių dydžių nurodytų Lietuvos Respublikos higienos normose HN 33:2011 „Triukšmo ribiniai dydžiai gyvenamuosiuose ir visuomeninės paskirties pastatuose bei jų aplinkoje“.
0.122 Suprojektuoti kelius ir privažiavimus, pritaikytus naudoti statybos ir eksploatacijos metu. Konkrečios kelio dalies plotis ir transportavimo pajėgumas turi būti suprojektuoti pagal tikėtiną maksimalų įrangos dalių, medžiagų, kurie bus transportuojami į gamybinį pastatą, svorį ir gabaritus. Visi sprendimai turi atitikti tuo metu galiojančiam reikalavimams. Taip pat numatyti galimybę privažiuoti aptarnaujančiam transportui (sunkvežimis su priekaba, kranai ir kita technika) ir spec. transportui.
0.123 Keliai turi būti su nuolydžiu į lietaus nuotekų šulinius, sujungtus į bendrą lietaus nuotekų sistemą. Esant poreikiui turi būti suprojektuoti nauji lietaus nuotekų tinklai, kurie turi būti pajungti prie veikiančios lietaus nuotekų sistemos esančios teritorijoje. Turi būti įvertinta esamų tinklų būklė, ir esant poreikiui turi būti numatytas jų rekonstravimas arba naujų tinklų paklojimas pasijungiant į miesto tinklus.
0.124 Ant visų kelių turi būti numatyta asfalto danga su visais pasluoksniais. Atliktas kelių žymėjimas. Asfalto kelio danga turi būti suprojektuota pagal aptarnaujančio transporto svorius ir kitus reikalavimus. Rangovas projektavimo metu suderins su Užsakovu tvarkomos zonos bei rekonstruojamo kelio sprendinius.
0.125 Turi būti pateiktos galimos apkrovos į pamatus nuo visos numatytos įrangos. Nuo apkrovų priklausys kokio tipo pagrindai ir pamatai turi būti įrengti, Rangovas privalo atlikti skaičiavimus atsižvelgiant į įrangos gamintojo nurodymus. Apkrovų skaičiavimai privalo būti pagrįsti ir paaiškinti Užsakovui projekto rengimo eigoje.
0.126 STR reikalavimai projektuojant ir įrengiant atitvarines konstrukcijas, kurios esant poreikiui gali būti reikalingos, kad apsaugotų šalia esančius objektus (triukšmas, gaisro grėsmė, sprogimas ir pan.).
0.127 Turi būti užtikrintas saugus žmonių patekimas prie įrengimų ir kitų teritorijos vietų aptarnaujančiam personalui. Įrengti ir sužymėti aptarnaujančiam personalui praėjimo takus, bei privažiavimo kelius Įrangos remontui ir sumontavimui. Žalią veją įrengiant naudoti ne mažiau 10 cm storio juodžemį.
0.128 Esant poreikiui numatyti privažiavimo kelio rekonstravimą (kelias turi būti pritaikytas sunkiam autotransportui). Rekonstruoti važiojamąją dalį naudojant asfaltą ir įrengti išilgai jos šaligatvį, naudojant betonines trinkeles, saugiam žmonių praėjimui. Pateikiamas tvarkomos zonos ir vietos kur yra reikalinga privažiavimo kelio rekonstrukcija planas.
0.129 Naujai statomos įrangos dažomų paviršių spalvas suderinti su Užsakovu. Naudojamos spalvos: balta, pilka, juoda, žalia (galimi atspalviai PANTONE 560 C, PANTONE 621 C, PANTONE 374 C) arba kitos spalvos pagal gaminio paskirtį.
0.130 Atliktoje vizualizacijoje pasitarus su Užsakovu nusprendžiama ar yra tikslinga įrengti bendrovės logotipą. Nusprendus, kad aukštingumo pakanka logotipo įrengimui, Rangovas suprojektuoja elektros kabelį ant akumuliacinės talpos bendrovės logotipo apšvietimui. Esant poreikiui logotipas derinamas su Vilniaus miesto architektūros skyriumi.

0.131 Preliminarūs nemažiau kaip šie režimai:
0.131.1 Vienu metu esami E-2 šilumos šaltiniai užkrauna akumuliacinę talpą ir dalis šilumos tiekiama į centralizuotą šilumos tiekimo tinklą (šildymo ir nešildymo sezono režimais).
0.131.2 Vienu metu esami E-2 šilumos gamybos šaltiniai ir akumuliacinė talpa tiekia šilumą į centralizuotą šilumos tiekimo tinklą (šildymo ir nešildymo sezono rėžimu).
0.131.3 Akumuliacinė talpa iškraunama į CŠT (šildymo ir nešildymo sezono režimais).
0.131.4 Akumuliacinė talpa užkraunama iš CŠT (šildymo ir nešildymo sezono režimais).
0.131.5 Centralizuotų šilumos tinklų papildymas akumuliacinėje talpoje sukauptu vandeniu avariniu atveju.

Pastabos:
a. Rangovas pasiūlo optimalią talpos pajungimo schemą (talpa, esami katilai, armatūra ir kt.). Schema priede Nr. 1 yra preliminari. Schema turi būti aprašyta detaliai, aprašomas veikimo principas. Visi sprendiniai turi būti derinami su Užsakovu;
b. Turi būti paliekama galimybė dirbti esama (t.y. dabartine) schema;
c. Privaloma užtikrinti temperatūrinį grafiką (Priedai Nr. 2, 3);
d. Privaloma užtikrinti hidraulinio režimo grafiką (Priedas Nr. 4).

0.132 Šilumos tinklai ir šilumos vartojimo įrenginiai, jo elementai ir priklausiniai turi būti įrengti pagal Lietuvos Respublikoje galiojančius įstatymus, įstatymus įgyvendinamųjų teisės aktų, normatyvinių statybos techninių dokumentų, statybos techninių reglamentų ir energetikos sektorių veiklą reglamentuojančių teisės aktų reikalavimus.
0.133 Už šilumos tinklų ir šilumos vartojimo įrenginių, jų elementų ir priklausinių tinkamumą, jų stiprio skaičiavimą ir medžiagų parinkimą, už pagaminimo kokybę atsako Rangovas.
0.134 Esančio vamzdyno pavadinimas prisijungimo vietoje „Grįžtamojo šilumos tinklų vamzdynas“ Vamzdyno registracijos Nr. 56, Terpė - termofikacinis vanduo. Terpės parametrai: Slėgis 12 kg/cm2; Temperatūra 70C°; Vamzdyno sumontavimo metai, 1980m. Vamzdyno skersmuo ir sienelės storis 1020 x 10mm. Vamzdyno medžiaga - plienas. Plieno markė 17G1S, pagal GOST. Esamas vamzdynas izoliuotas akmens vata, vamzdyno šiluminė izoliacija apskardinta.
0.135 Esančio vamzdyno pavadinimas prisijungimo vietoje „Šilumos tinklų vamzdynas tarp VŠK-2 ir T-1132“ Vamzdyno registracijos Nr. 54, Terpė - termofikacinis vanduo. Terpės parametrai: Slėgis 16 kg/cm2; Temperatūra 70C˚; Vamzdyno sumontavimo metai, 1978m. Vamzdyno skersmuo x sienelės storis 1220 x 12mm; 1020x14mm; 1020x9mm; 1020x21mm. Vamzdyno medžiaga, plienas. Plieno markė 17G1S-U, pagal GOST. Esamas vamzdynas izoliuotas akmens vata, vamzdyno šiluminė izoliacija apskardinta.
0.136 Esančio vamzdyno pavadinimas prisijungimo vietoje „Šilumos tinklų vamzdynas tarp VŠK-1 ir VŠK-2“ Vamzdyno registracijos Nr. VL-03-00180, Terpė - termofikacinis vanduo. Terpės parametrai: Slėgis 25 kg/cm2; Temperatūra 150C°; Vamzdyno sumontavimo metai, 1978m. Vamzdyno skersmuo x sienelės storis 1020x14mm; 1020x21mm. Vamzdyno medžiaga, plienas. Plieno markė 17G1S-U, pagal GOST. Esamas vamzdynas izoliuotas akmens vata, vamzdyno šiluminė izoliacija apskardinta.
0.137 Esamų vamzdžių skersmenį, sienelės storį ir plieno markę prisijungimo vietoje patikrinti prieš projektuojant.
0.138 Vamzdynų gamyboje naudojamos medžiagos turi atitikti reikalavimus, kurie yra išdėstyti standartuose.
0.139 Vamzdynų gamybos ir montavimo techniniuose dokumentuose gamintojas privalo pateikti informaciją apie vamzdynų ir jų elementų atitiktį medžiagų specifikacijai:
· naudojamos medžiagos atitinka darniųjų standartų reikalavimus;
· naudojamos medžiagos turi slėginių įrenginių Europos medžiagų patvirtinimo dokumentą;
· naudojamos medžiagos turi atskirą (konkretų) įvertinimą.
0.140 Jeigu medžiagų gamintojas taiko atitinkamą kokybės užtikrinimo sistemą patvirtintą kompetentingos Europos Bendrijoje įsisteigusios institucijos, ir jam suteikti įgaliojimai vertinti medžiagas, pripažįstama, kad medžiagų gamintojo išduoti sertifikatai patvirtina, jog yra laikomasi atitinkamų taisyklių reikalavimų.
0.141 Vamzdynai turi būti tinkamai suprojektuoti, įvertinant visus veiksnius, užtikrinančius, kad vamzdynai ir juose esantys įrenginiai nekelia pavojaus per visą numatomą jų eksploatavimo laiką.
0.142 Vamzdynams gaminti naudojamos medžiagos turi būti tinkamos naudoti pagal šią paskirtį per visą naudojimo trukmę, jeigu nenumatytą kad šios medžiagos bus keičiamos.
0.143 Rangovas, įvertindamas vamzdyno darbo valandas, įšildymo bei atvėsimo ciklų kiekį, nustato apskaičiuotą eksploatacijos resursą III kategorijos vamzdynams. Visiems kitiems vamzdynams turi būti nustatytas įvedimų skaičius iš šaltos būklės į eksploatacinę. Nustatytos apskaičiuotos charakteristikos turi būti įrašytos į vamzdyno pasą.
0.144 Vamzdynų gamintojas parengia vamzdynų eksploatavimo instrukciją pagal technologinę schemą ir teisės akto reikalavimus.
0.145 Visi slėginiai vamzdynai ir indai priklausomai nuo sandaugų PxD ir PxV dydžio turi būti užregistruoti teisės aktų nustatyta tvarka VĮ Registrų centre arba Užsakovo būstinėje.
0.146 Šilumos tinklų klojimas, vamzdynų konstrukcija, šilumos izoliacija ir statybinės konstrukcijos turi atitikti galiojančius techninius statybos reglamentus, taisykles ir gamintojų rekomendacijas.
0.147 Šilumos tinklų vamzdynų nuolydis turi būti ne mažesnis kaip 0,002% nepriklausomai nuo termofikacinio vandens tekėjimo krypties ir vamzdynų klojimo būdo, išskyrus bekanalį žemėje. O jei vamzdynai bekanaliai – pagal projektą.
0.148 Vamzdžiai, armatūra ir kitos medžiagos, naudojamos šilumos tinkluose, turi atitikti teisės aktų reikalavimus.
0.149 Šilumos tinklų statyboje naudojamos vamzdžių detalės turi būti pagamintos pramoniniu būdu. Naudoti detales, pagamintas iš vamzdžių su spiraline siūle, draudžiama. Visos vamzdynų elementų jungtys turi būti suvirintos, išskyrus flanšinės armatūros jungimo vietas.
0.150 Vamzdynų ir jų detalių suvirinimo darbai privalo būti atliekami vadovaujantis suvirinimo procedūrų aprašais ir standartais.
0.151 Gaminant ir montuojant II ir III kategorijos vamzdynus ir jų detales, suvirinimo procedūrų aprašus, suvirinimo darbų korteles ir suvirintojų kvalifikaciją privalo patvirtinti kompetentinga trečioji šalis, pagal teisės aktų reikalavimus.
0.152 Vamzdyne esančių neišardomųjų jungčių neardomuosius kontrolės bandymus turi atlikti reikiamos kvalifikacijos specialistai. Atliekant III kategorijos vamzdynų bandymus, neardomosios kontrolės specialistus turi tvirtinti valstybės pripažinta trečiosios šalies įstaiga.
0.153 Vamzdynų gamintojas turi taikyti tokias kontrolės rūšis ir apimtis, kurios garantuoja virinamų sujungimų kokybę ir eksploatacines savybes, vadovaujantis standartų reikalavimais.
0.154 Vamzdynus palaikančios konstrukcijos, atramos ir pakabos (išskyrus spyruokles) turi būti skaičiuotos atlaikyti vertikalias apkrovas ir jėgas, atsirandančias dėl vamzdynų šiluminio plėtimosi. Vertikalią apkrovą sudaro vandeniu užpildyto ir šilumine izoliacija padengto vamzdyno svoris.
0.155 Nejudamos atramos turi būti skaičiuojamos atlaikyti jas veikiančias jėgas, galimas nepalankiausiomis sąlygomis.
0.156 Vamzdžių atramų ir (arba) pakabų projektavimas ir parinkimas turi atitikti LST EN 13480-3:2017 standarto  arba lygiaverčio reikalavimus. Didžiausi atstumai tarp atramų turi atitikti minėtą standartą.
0.157 Kiekviename vamzdyno ruože tarp nejudamų atramų turi būti apskaičiuotas šiluminis plėtimasis, parinkti ir įrengti atitinkami kompensatoriai arba savikompensacijos elementai jį kompensuoti.
0.158 Perėjimuose per vamzdynus turi būti įrengti tilteliai.
0.159 Rangovas turi parinkti armatūros kiekį, nustatyti jos matavimo bei automatikos ir apsaugos priemonių išdėstymą taip, kad būtų saugu eksploatuoti ir remontuoti vamzdyną.
0.160 Kai sklendžių ir ventilių atidarymui (techniškai pagrįstais atvejais) reikalingas didelis sukimo momentas, ši armatūra turi būti numatyta su aplenkimo linijomis.
0.161 Antžeminio šilumos tinklo sklendės su elektros pavaromis turi būti įrengtos patalpoje arba apdengtos gaubtais, apsaugančiais armatūrą ir distancinio valdymo pavaras nuo kritulių, taip pat neprieinamos pašaliniams asmenims.
0.162 Šilumos tinkluose ir šilumos punktuose (taip pat drenavimo atvamzdžiuose) draudžiama naudoti armatūrą iš pilkojo ketaus. Kaliojo ketaus armatūrą galima naudoti tik turinčią užrašą ne mažiau 1,6 MPa.
0.163 Draudžiama įrengti ketinę armatūrą ten, kur ją gali veikti lenkimo jėgos.
0.164 Draudžiama naudoti uždaromąją armatūrą termofikacinio vandens srautui reguliuoti.
0.165 Flanšinėse jungtyse draudžiama naudoti kartoninius ar guminius tarpiklius ir medvilnines ir kanapines įkamšas.
0.166 Vamzdynų sujungimai turi būti suvirinti, išskyrus flanšinės armatūros jungimo vietas.
0.167 Žemiausiose termofikacinio vandens vamzdynų vietose įrengiami vandens išleidimo atvamzdžiai, o aukščiausiose – oro išleidimo atvamzdžiai. Vandens ir oro išleidimo atvamzdžiai taip pat įrengiami kiekvienoje vamzdyno sekcijoje, išskyrus bekanalį vamzdynų klojimą žemėje; o jei vamzdynai bekanaliai – pagal projektą.
0.168 Kiekvienoje atjungiamoje šilumos tinklo atkarpoje turi būti įrengtas drenažas.
0.169 Vamzdynas privalo būti taip suprojektuotas ir sukonstruotas, kad būtų galimi visi reikiami tikrinimai, kuriais garantuojamas saugumas.
0.170 Šilumos tinklų vamzdynas ir su juo susiję įrenginiai turi būti įrengti taip, kad juos ir jų elementus būtų patogu prižiūrėti, valyti, remontuoti, tikrinti jų techninę būklę.
0.171 Iš šilumos tinklų vamzdyno drenažinių ir saugos įtaisų ištekantis karštas vanduo turi būti nukreipiami saugiai, nesukeliant pavojaus katilą prižiūrinčiam personalui, žmonėms ir aplinkai.
0.172 Neleistina technologinį vandenį šalinti tiesiogiai per sienų ir kitų atitvarų angas (skyles) arba išvedus per jas nepakankamo ilgio išleidimo vamzdynus.
0.173 Šilumos tinklų, siurblinių vamzdynai ir įrenginiai tinklo paskirstymo į hidrauliškai izoliuotąsias zonas punktai, taip pat šilumos punktai turi būti aprūpinti technologinės kontrolės, automatinio valdymo ir apsaugos priemonėmis.
0.174 Kai terpės projektinis slėgis vamzdyne mažesnis nei šaltinyje, iš kurio terpė patenka, vamzdyne turi būti įrengtas slėgio sumažinimo (redukavimo) įrenginys su manometru ir apsaugos vožtuvu. Apsaugos vožtuvas montuojamas po redukavimo įrenginio, mažesnio slėgio pusėje.
0.175 Šilumos perdavimo vamzdynuose turi būti įrengtos vietos termofikacinio vandens parametrų matavimo prietaisams įmontuoti (prijungti). Jais kontroliuojami: Temperatūra – tiekimo ir grąžinimo vamzdynuose prieš sekcines sklendes ir grąžinimo vamzdyno atšakose prieš sklendes vandens tekėjimo kryptimi, kai jų Ds 300 mm; Vandens slėgis – tiekimo ir grąžinimo vamzdynuose prieš sekcines sklendes, slėgio reguliavimo armatūrą ir po jų, tiekimo ir grąžinimo vamzdynų atšakose prieš sklendes.
0.176 Šilumos perdavimo vamzdynai ir jų visi elementai (armatūra, flanšai, kompensatoriai) turi būti izoliuoti pagal teisės aktų reikalavimus, nepriklausomai nuo jų temperatūros ir klojimo būdo. Atvirame ore paklotų vamzdynų šilumos izoliacija turi būti apsaugota nuo drėgmės – apdengta alucinko (Al – Zn) skarda arba padengta kita nedegia, korozijai atsparia danga, kaip tai nustatyta statybos techniniame reglamente.
0.177 Jungčių, armatūros ir kitų elementų, kurie periodiškai apžiūrimi, izoliacija turi būti išardoma. Šis reikalavimas netaikomas bekanaliu būdu paklotų vamzdynų elementams.
0.178 Vamzdynų išorinis paviršius ir šilumos tinklų metalinės konstrukcijos turi būti padengtos antikorozine danga. Eksploatuoti naujus paklotus ar suremontuotus šilumos tinklus be vamzdynų išorinio paviršiaus ir metalinių konstrukcijų antikorozinės dangos draudžiama.
0.179 Šilumos tinklo vamzdynų ir metalinių konstrukcijų (balkių, atramų, stiebų, estakadų ir kitų) išorinis paviršius turi būti padengtas antikorozinėmis dangomis.
0.180 Vamzdynas turi būti nudažytas pagrindine spalva su papildomos spalvos žiedais (pagal Vandens garo ir perkaitinto vandens vamzdynų įrengimo ir saugaus eksploatavimo taisyklių 3 priedo reikalavimus), atitinkamai transportuojamai terpei, ir paženklintas užrašais priklausomai nuo vamzdyno paskirties ir terpės parametrų. Raidžių dydis ir užrašų išdėstymas ant vamzdyno turi atitikti standartus.
0.181 Ant šilumos ir technologinių vamzdynų turi būti aiškiai rodyklėmis nurodytos termofikacinio vandens ir technologinių tirpalų tekėjimo kryptys, nustatytas ženklinimas.
0.182 Užrašai turi būti matomi ir įskaitomi, dydis ir šriftas derinamas vietoje su Užsakovu. Kai vamzdynas iš vienos patalpos nutiestas į kitą, užrašai ant vamzdynų būtini prie atitvarų iš abiejų pusių.
0.183 Kai vamzdynų izoliacijos paviršius padengtas metaline danga (alucinko, cinkuota skarda, kita metaline danga, atsparia korozijai), visa ji gali būti nedažoma. Tokiu atveju vamzdynai ženklinami iš gamykliškai nudažytos skardos iškirptų žiedų:
· Pagrindinės skiriamosios spalvos žymėjimo juostos plotis turi būti ne mažiau kaip 300 mm, jeigu nėra papildomos spalvos žiedų;
· Esant papildomos spalvos žiedui ne mažiau kaip po 150 mm iš kiekvienos žiedo pusės. Jeigu papildomos spalvos žiedų daugiau kaip vienas – dar po 100 mm tarp žiedų;
· Papildomos spalvos žiedų plotis nurodytas Vandens garo ir perkaitinto vandens vamzdynų įrengimo ir saugaus eksploatavimo taisyklių 3 priedo 2 lentelėje ((aktuali redakcija, https://www.e-tar.lt/portal/it/legalAct/TAR.1F7668D91D34).
0.184 Ant ventilių, sklendžių ir jų pavarų rašomi tokie užrašai:
· Uždaromosios arba reguliuojamosios armatūros numeris (operatyvinis ir KKS) arba sutartinis ženklinimas, atitinkantis eksploatacines schemas ir instrukcijas suderinamas projekto rengimo metu;
· Rodyklės, rodančios pavaros (rankenos) sukimo kryptį uždarant (U) ir atidarant (A) armatūrą.
0.185 Šilumos tinklų vamzdynai po montavimo, prieš eksploatacijos pradžią turi būti išplaunami hidro pneumatiniu būdu (naudojant vandenį ir suslėgtą orą).
0.186 Turi būti atliktas hidraulinis stiprumo ir sandarumo bandymas visų naujai sumontuotų, rekonstruotų ar suremontuotų šilumos tinklų, išskyrus atvejus, kai atlikta naujai suvirintų sujungimų 100 procentų neardomoji kontrolė.
0.187 Hidraulinio bandymo metu turi būti naudojami spyruokliniai manometrai, kurių tikslumo klasė ne mažesnė kaip 1,5, jų korpuso skersmuo ne mažesnis kaip 160 mm, o bandomąjį slėgį rodanti rodyklė turi būti antrame skalės trečdalyje. Manometrai negali būti naudojami, jeigu patikros metu nustatytas jų galiojimo terminas yra pasibaigęs.
0.188 Hidraulinis bandymas atliekamas užbaigus statybos ir montavimo darbus, sumontavus visus šilumos tinklų elementus (sklendes, kompensatorius ir kt.). Bandymo metu sekcinės sklendės ir sklendės bandomojo vamzdyno tinklo atšakose turi būti visiškai atidarytos.
0.189 Hidraulinis bandymas atliekamas bandomąjį ruožą nuo kitų ruožų atjungus (atskyrus) aklėmis. Atjungimui naudoti uždaromąją armatūrą draudžiama.
0.190 Jei išorės oro temperatūra žemesnė kaip +1 °C, vamzdynas užpildomas 50–60 °C vandeniu, hidraulinis bandymas atliekamas vandens temperatūrai sumažėjus iki 45 °C temperatūros. Pastebėjus defektų, kuriems pašalinti reikia daug laiko, vanduo iš vamzdynų nedelsiant išleidžiamas.
0.191 Hidrauliniam bandymui atlikti šilumos tinklų vamzdynus reikia užpildyti ne aukštesnės kaip +45 °C temperatūros vandeniu. Kai šilumos tinklai bandomi hidrauliniu slėgiu, šilumos punktai ir šildymo sistemos turi būti patikimai atjungti nuo jų.
0.192 Bandomasis slėgis vamzdyne palaikomas ne trumpiau nei 5 min., paskui sumažinamas iki eksploatacinio slėgio. Esant šiam slėgiui, vamzdynas kruopščiai apžiūrimas. Bandymo rezultatai patenkinami, jei bandymo metu slėgis nesumažėjo, nepastebėta įtrūkimų, vandens tekėjimo ar rasojimo per vamzdžių sieneles ar armatūrą.
0.193 Armatūros hidraulinį bandymą reikia atlikti iki jos sumontavimo vamzdyne metalo stiprumui ir sandarumui, taip pat judamųjų detalių ir jų jungčių sandarumui (riebokšliai, uždaromieji elementai) patikrinti. Armatūra turi būti išbandyta atidaryta ir uždaryta. Bandomasis armatūros slėgis turi būti lygus 1,5 PN (čia PN – nominalus slėgis, nurodytas armatūros pase). Armatūra laikoma išlaikiusia bandymą, jeigu bandymo metu nepraleido vandens ir neužfiksuotas vandens rasojimas per jos korpusą.
0.194 Ant kiekvieno vamzdyno, atlikus registraciją lentelėse, kurių matmenys ne mažesni kaip 250 x 150 mm, turi būti įrašyti šie duomenys (suderinami projekto rengimo metu):
· Vamzdyno registracijos numeris arba identifikavimo kodas;
· Leidžiamas slėgis vamzdyne;
· Terpės temperatūra vamzdyne;
· Kitos vamzdyno techninės apžiūros data (metai ir mėnuo).
0.195 Ant kiekvieno vamzdyno turi būti ne mažiau kaip trys nurodytos lentelės, tvirtinamos vamzdyno galuose ir viduryje. Jeigu tas pats vamzdynas sumontuotas per kelias patalpas, lentelės turi būti ant vamzdyno kiekvienoje patalpoje.
0.196 Visos išorinės šilumos vartojimo įrenginių dalys ir šilumos vamzdynai turi būti taip izoliuoti, kad kai aplinkos oro temperatūra 25°C ± 1°C% izoliacijos paviršiaus temperatūra neviršytų 45°C ± 1°C (šilumos vartojimo įrenginys – techninių priemonių kompleksas, skirtas šilumai transformuoti, kaupti, transportuoti, vartoti technologijos reikmėms, patalpoms šildyti ir (ar) vėdinti, šaltam vandeniui šildyti ir jo temperatūrai palaikyti).
0.197 Kai šilumos vartojimo įrenginių izoliuotos metalinės dalys dažnai ardomos, izoliacijos konstrukcija turi būti tokia, kad ją būtų lengva nuimti jos nesugadinant.
0.198 Šilumos vartojimo įrenginiai privalo turėti:
· Stacionarias kopėčias ir aikšteles, kuriomis naudojantis būtų galima pasiekti ir reguliariai apžiūrėti pagrindinius elementus ir kontrolės matavimo prietaisus;
· Uždaromąją armatūrą šildančios ir šildomos terpės išleidimo ir įleidimo vietose;
· Stebėjimo ir vandens lygio rodiklius tais atvejais, kai būtina stebėti įrenginyje esančių skysčio arba medžiagos lygį ir būklę;
· Įtaisus bandiniams imti ir orui, dujoms, technologiniams produktams bei kondensatui pašalinti;
· Manometrus ir termometrus termofikacinio vandens ir šildomos terpės slėgiui ir temperatūrai matuoti;
· Termofikacinio vandens ir šilumos apskaitos prietaisus;
· Kitus projekte nustatytus prietaisus ir automatinio reguliavimo priemones.
0.199 Kartu su šilumą vartojančiais įrenginiais hidrauliškai turi būti bandoma prie jų esanti armatūra, vamzdynai ir pagalbiniai įrenginiai.
0.200 Padidėjusio pavojingumo įrenginiuose (slėginiuose induose), kuriuose sumažėjus arba padidėjus termofikacinio vandens parametrams gali kilti avarija ir pavojus žmonių gyvybei, turi būti įrengti saugos įtaisai, užtikrinantys šilumą vartojančio įrenginio ir jo elementų veikimą be avarijų.
0.201 Šilumos vartojimo įrenginiams gamintojas privalo sudaryti Techninių dokumentų bylas (pasus).
0.202 Techninių dokumentų byla (pasas) sudaroma ir visiems vamzdynams, kuriems taikomos Vandens garo ir perkaitinto vandens vamzdynų įrengimo ir saugaus eksploatavimo taisyklės ((aktuali redakcija, https://www.e-tar.lt/portal/it/legalAct/TAR.1F7668D91D34).
0.203 Vamzdyno techninių dokumentų byloje (pase) turi būti šie duomenys:
· Vamzdyno vieta, vamzdyno savininkas, jo adresas;
· Vamzdyno gamintojas ir jo adresas;
· Vamzdyno paskirtis ir terpė, pagrindiniai vamzdyno parametrai (slėgis, temperatūra, vardinis dydis, ilgis, ribos);
· Gamintojo pateikti dokumentai;
· Informacija apie techninės būklės tikrinimus ir remontus;
· Akredituotosios įstaigos atlikto techninės būklės tikrinimo dokumentai (išvados), patvirtinantys apie registruojamo vamzdyno tinkamumą naudoti;
· Vamzdyno įrengimo aksonometrinė schema su kontrolės matavimo schema. Aksonometrinėje schemoje turi būti pateikti vamzdžių vardiniai skersmenys ir sienelių storiai, suvirintų sujungimų, atramų kompensatorių armatūros, saugos ir blokavimo prietaisų išdėstymas nurodant atstumus.
0.204 Techninės apžiūros rezultatai ir išvados apie atliktus vamzdyno montavimo darbus turi būti surašyti akte.
0.205 Šį aktą surašo: Potencialiai pavojingų įrenginių valstybės registre registruojamiems vamzdynams – akredituotosios potencialiai pavojingų įrenginių techninės būklės tikrinimo įstaigos (toliau – akredituotoji įstaiga) ekspertas, o šiame registre neregistruojamiems vamzdynams – savininko įgaliotas asmuo.
0.206 Vamzdyno atitikties įvertinimą atlikti vadovaujantis Vandens garo ir perkaitinto vandens vamzdynų įrengimo ir saugaus eksploatavimo taisyklių reikalavimais (https://www.e-tar.lt/portal/it/legalAct/TAR.1F7668D91D34). 
0.207 Vamzdynų kurie neregistruojami Potencialiai pavojingų įrenginių valstybės registre, iki pradedant juos naudoti, techninę būklę įvertina Užsakovas arba jo įgaliotas asmuo ir įrašo vamzdyno techniniame pase apie vamzdyno tinkamumą naudoti.
0.208 Kai vamzdynas registruotinas Potencialiai pavojingų įrenginių valstybės registre Akredituotosios įstaigos ekspertas, iki pradedant eksploatuoti vamzdyną įvertina jo techninę būklę, išduoda vamzdyno įvertinimo išvadą ir įrašo vamzdyno techniniame pase apie vamzdyno tinkamumą naudoti.
0.209 Rangovas prieš pradedant vamzdyno registraciją nepriklausomai nuo to, ar vamzdynas registruojamas ar neregistruojamas Potencialiai pavojingų įrenginių valstybės registre, turi pateikti Valstybinei energetikos reguliavimo tarybai (toliau – VERT) Vandens garo ir perkaitinto vandens vamzdynų įrengimo ir saugaus eksploatavimo taisyklių 4 priede ((aktuali redakcija, https://www.e-tar.lt/portal/it/legalAct/TAR.1F7668D91D34) nurodytus dokumentus ir gauti iš VERT aktą–pažymą apie vamzdyno tinkamumą atlikti paleidimo–derinimo darbus.
0.210 Eksploatuoti naujai sumontuotus vamzdynus leidžiama po to, kai atlikta jų techninė apžiūra, patikrintas priežiūros ir eksploatavimo organizavimas ir teisės akto nustatyta tvarka komisija pripažino juos tinkamais naudoti.
0.211 Visų centralizuoto šildymo armatūros (vožtuvų, ventiliacijos angų) ir įrangos (įskaitant prietaisus), esančios aukščiau nei 1,5 m nuo grindų lygio, priežiūros ir remonto darbams atlikti turi būti įrengtos aptarnavimo aikštelės su kopėčiomis ir apsauginiais turėklais.
0.212 Įrašą apie vamzdyno tinkamumą naudoti vamzdyno pase, kai vamzdynai registruojami Potencialiai pavojingų įrenginių valstybės registre, įrašo akredituotosios įstaigos ekspertas, o kai jie neregistruojami Potencialiai pavojingų įrenginių valstybės registre – asmuo, atsakingas už vamzdynų priežiūrą.

0.213 Suprojektuoti ir įrengti akumuliacinės talpos su priklausiniais reikiamos galios ir patikimumo elektros maitinimą.
0.214 Elektros įrenginių relinėms apsaugoms ir automatikai turi būti atlikti skaičiavimai ir jų pagrindu suprojektuotos ir įrengtos relinės apsaugos ir jų nuostatos. Visos elektros įrenginių relinės apsaugos ir automatikos turi būti suprojektuotos ir įgyvendintos, kad veiktų selektyviai ir patikimai.
0.215 Gamybinėse patalpose spintų apsaugos klasė ne mažiau IP54. Jei spintose sumontuoti įrenginiai išskiria šilumą, kuri viršija 50°C (patalpos), tokiose spintose turi būti įrengta priverstinė aušinančio oro sistema su oro filtravimu nuo dulkių.
0.216 Įrenginiai turi būti suprojektuoti ir įrengti taip, kad juos būtų patogu aptarnauti. 
0.217 Kabeliai turi būti klojami cinkuotais kabelių loveliais ar kitomis kabeliams kloti skirtomis konstrukcijomis su galimybe lengvai prieiti kabelius aptarnauti.
0.218 Visi kabeliai ir laidai galuose ir perėjimuose per perdangas ar sienas iš abiejų pusių turi būti sumarkiruoti (sužymėti). Žymekliai neturi blukti ar būti paveikiami vandens.
0.219 Jėgos ir relinių apsaugų (valdymo ir signalizacijos) kabeliai turi būti projektuojami ir įrengiami atskiruose kabelių įrenginiuose, o jei tam pačiam - atskirose lentynose.
0.220 Projekte turi būti nurodyti visų kabelių žiniaraščiai su jų kiekiais, adresais tarp kokių įrenginių bus sumontuoti nurodant pagrindinius kabelių duomenis.
0.221 Jėgos ir kontroliniai kabeliai turi būti ištisi be jungiančiųjų movų.
0.222 Kabeliai turi būti su ultravioletiniams spinduliams atspare izoliacija.
0.223 Visiems elektros įrenginiams, spintoms, maitinimo ir valdymo prietaisams turi būti sudaryti operatyviniai pavadinimai ir jie turi būti suderinti su Užsakovu.
0.224 Operatyviniai pavadinimai negali kartotis (negali būti to pat pavadinimo keli). Vienlinijinėse (jėgos grandinių) ir antrinėse schemose elektros įrenginių operatyviniai pavadinimai turi sutapti su technologinio įrenginio operatyviniu pavadinimu.
0.225 Visi elektros įrenginiai, jei juose sumontuotai įrangai, laidams ar kabeliams pažeidus izoliaciją gali atsirasti pavojinga žmogaus gyvybei įtampa – turi būti tinkamai įžeminti. Nuosekliai sujungtas elektros spintas ar elektros varikliu įžeminti negalima.
0.226 Visi elektros įrenginiai, skydai, spintos, elektros varikliai ir t.t. turi būti suprojektuoti ir įrengti taip, kad būtų galima patogiai juos aptarnauti.
0.227 Rangovas turi patiekti visų automatinių jungiklių tikrinimo įrangą, jos programas ir tuo neapsiribojant, jei automatinių jungiklių gamintojas tokią įrangą yra numatęs. Rangovas turi atlikti elektros įrenginių relinių apsaugų ir automatikų (RAA) nustatymų skaičiavimus, jas įdiegti ir atlikti derinimo – paleidimo darbus ir visa tai priduoti Užsakovui.
0.228 Esant būtinumui reguliuoti siurblių našumui, tokių siurblių elektros varikliams maitinti suprojektuoti, įdiegti ir suderinti dažnio keitiklius (toliau - DK).
0.229 DK turi būti žemų harmonikų.
0.230 DK galingumas turi būti ne mažiau kaip 1,2×Pvar galios.
0.231 DK turi būti montuojami atskirai nuo variklio (neintegruotai).
0.232 DK reguliavimas turi būti rankinis valdymo raktais ar mygtukais bei automatinis nuo jutiklių ar valdymo sistemos valdiklio.
0.233 DK valdymas turi būti autonominis. Taip pat jų valdymo ir signalizacijos grandinė turi maitintis per atskirus automatinius jungiklius ar saugiklius.
0.234 Avariniam elektros įrenginių valdymui ir automatikos (technologinės) valdiklių ir schemų maitinimui turi būti sumontuotas reikiamos galios veikiantis On-line UPS.
0.235 DK darbas – ilgalaikis ir nepertraukiamas visam darbo diapazone (nuo 0 iki 50 Hz).
0.236 DK turi turėti ne mažiau variklio apsaugų, negu numato variklio gamintojas ir Lietuvoje galiojantys variklių apsaugoms ir darbui norminiai dokumentai.
0.237 DK turi būti sukomplektuotas reikiamu kiekiu „įėjimų“, „išėjimų“ bei valdymo, matavimų, signalizacijų ir automatikos funkcijų įgyvendinimui.
0.238 DK valdymo plokštė turi būti maitinama iš surezervuoto išorinio maitinimo.
0.239 DK turi turėti Profibus-dp, Profinet ar kito tipo duomenų mainų jungtį, reikalingą sujungti su valdymo sistema.
0.240 DK su elektros varikliu turi būti sujungti papildoma išlyginamąja, reikiamo skerspjūvio varine įžeminimo juosta, ne mažesnio skerspjūvio kaip kabelio gysla.
0.241 Elektros varikliai, dirbantys su DK, turi patikimai veikti esant įtampos kritimui iki 0,65 UN (trukmė 15 s.).
0.242 Elektros varikliai, kurie maitinami nuo DK, turi būti skirti darbui su DK ir jų laisvo galo guolis turi būti izoliuotas nuo korpuso.
0.243 Elektros variklių ir jų kabelių pajungimo dėžutės apsaugos klasė ne mažiau IP55.
0.244 Elektros variklių statoriaus apvijos izoliacijos klasė neprastesnė kaip „F“.
0.245 Elektros variklių dėžutėje išvadų skaičius – 6, kad būtų galima pilnai aptarnaut (atlikt bandymus ir matavimus).
0.246 Elektros variklių aušinimas - savaiminis (ventiliatorius ant veleno). Varikliams su DK, jei reikia, turi būti numatytas papildomas ventiliatorius.
0.247 Elektros varikliai turi būti su riedėjimo guoliais. Guolių darbo resursas - ne mažiau 20000 val. Guolių tepimo sistema - autonominė be priverstinės tepalo cirkuliacijos.
0.248 Jei variklio gamintojas įrengęs statoriaus apvijų temperatūros apsaugas (PTC jutikliai), turi būti suprojektuota ir įdiegta temperatūros apsaugos schema ir pajungta į elektros variklio išjungimą.
0.249 Išpildžius elektros įrenginių valdymą bei signalizaciją valdikliais, pastarieji turi turėti atminties palaikymo funkciją, kad ir trumpam laikui dingus įtampai.
0.250 Elektros skirstyklose turi būti sumontuota sekcijų šynų įtampos ir srovės monitoringo sistema. 
0.251 Patalpose ir lauke apšvietimas turi būti išpildytas šviestuvais su LED tipo lempomis, suderinus su užsakovu pastatymo vietą.
0.252 Apšvietimas turi būti darbinis ir rezervinis. Rezervinio apšvietimo negalima išpildyti su akumuliatorinėmis baterijom pačiuose šviestuvuose.
0.253 Avarinis apšvietimas turi įsijungti automatiškai su ne didesniu kaip 0,5 sek. uždelsimu.
0.254 Apšvietimo šviestuvų apsaugos klasė IP55 arba didesnė.
0.255 Elektros įrenginių įžeminimui turi būti suprojektuotas ir įrengtas įžeminimo kontūras.
0.256 Elektros įrenginių įžeminti negalima nuosekliai juos sujungiant kelis su įžeminimo įrenginiu.
0.257 Visi elektros įrenginiai turi būti suprojektuoti ir įrengti vykdant visų LR elektros įrenginiams galiojančių taisyklių, priešgaisrinių taisyklių, norminių dokumentų, standartų ir konkrečių elektros įrenginių gamintojų reikalavimus.

0.258 Vietinių parodančių prietaisų tikslumo klasė turi būti nemažesnė nei 1,5 %.
0.259 Rangovas turi įsivertinti, kad projektuojamos matavimo priemonės turi atitikti MID reikalavimus bei CE ženklinimą, taip pat turi turėti galiojančius pirminės metrologinės parengties dokumentus (metrologinės patikros sertifikatus).
0.260 Technologinių parametrų matavimo priemonės turi būti suprojektuotos kuo arčiau matavimo vietos, užtikrinant jų apsaugą nuo pernelyg didelių vibracijų ir temperatūrų poveikio bei prieinamumą techniniam aptarnavimui.
0.261 Kiekvienam slėgio matavimo keitikliui naudojamam valdymui ir apsaugoms turi būti suprojektuota atskira impulsinė linija bei uždarymo įtaisai. Turi būti įvertinta, ar yra pakankami tiesūs ruožai srauto matuoklių tinkamam darbui užtikrinti.
0.262 Jeigu projekte bus panaudojami debito matavimo prietaisai veikiantys skirtuminio slėgio matavimu, turės būti pateiktas jų diafragmų skaičiavimas pagal EN ISO 5167 arba lygiaverčių standartų reikalavimais.
0.263 Diferencinio slėgio matavimo priemonės turi būti suprojektuotos taip, kad be pažeidimų turi iš abiejų pusių atlaikyti diferencinį slėgį, lygų vardiniam slėgiui.
0.264 Jei projektuojami srauto matuokliai yra jautrūs kuro, vandens arba oro tankio svyravimams, jiems turi būti įvertinti/taikomi tankio kompensavimo būdai.
0.265 Projektuojamų pirminių uždaromųjų ventilių išdėstymas vamzdynuose ir impulsiniai vamzdeliai turi tenkinti ISO 2186 arba lygiaverčius, bei naujesnės redakcijos reikalavimus.
0.266 Temperatūros matavimams iki 250 °C turi būti projektuojami varžos temperatūros jutikliai (RTD) pagal LST EN 60751 arba lygiaverčių standartų reikalavimais. Šie prietaisai turi būti projektuojami sukomplektuoti su termolizdu, RTD elementu trijų arba keturių laidų prijungimui, metaliniame apsauginiame korpuse su aliuminio oksido miltelių izoliacija. Projektuojamų varžos temperatūros jutiklių konstrukcija turi būti atspari vibracijai. Tikslumas turi atitikti ne žemesnę nei B klasę.
0.267 Projektuojami lizdai temperatūros jutikliams turi būti pagaminti pagal standartų DIN 43763 ir IEC 61520 arba lygiaverčius, bei naujesnės redakcijos reikalavimus.
0.268 Temperatūros jutiklių lizdų įrengimo būdai turi užtikrinti teisingą jutiklių sąveiką su technologine terpe, atsižvelgiant į įrengimo vietą, montavimo būdą ir terpės judėjimo greitį.
0.269 Slėgio matuokliai turi būti suprojektuoti taip, kad atlaikytų slėgius, siekiančius 150 % nuo maksimalios vardinės reikšmės. Jie taip pat turi atlaikyti maksimalų sistemos, prie kurios yra prijungti, slėgį be jokio kalibravimo pasikeitimo ar nulio poslinkio.
0.270 Elektroniniai matavimo keitikliai turi būti suprojektuoti tokie, kad užtikrintų HART ryšio protokolą bei galimybę imituoti išėjimo signalo tam tikrą reikšmę.
0.271 Matavimo keitikliai turi būti suprojektuoti taip, kad turėtų vietinę skaitmeninę indikaciją, valdymo mygtukus. Vietinio valdymo mygtukais turi būti užtikrintas prietaiso konfigūravimas (ribų išstatymas, išėjimo signalo imitavimas).
0.272 Elektroniniai matavimo keitikliai turi būti aprūpinti gnybtais patikrai. Jų naudojimas neturi įtakoti į išėjimo signalą.
0.273 Projektuojamų matavimo keitiklių matavimo paklaida neturi viršyti ± 0,2 % nuo nustatytos skalės galinės reikšmės. Aplinkos temperatūros įtaka neturi viršyti 0,1 % / 10 ºC. Maitinimo įtampos įtaka neturi viršyti 0,05 % / V. Ilgalaikis matavimų stabilumas turi būti geresnis už ± 0,5 % nuo diapazono ribinių reikšmių 5 metų laikotarpyje.
0.274 Projektuojamų matavimo keitiklių išėjimo signalas 4...20 mA DC prie maksimalios 500 omų apkrovos, maitinimo įtampa 24 V DC.
0.275 Projektuojant apriboti skirtingų valdymo ir matavimo priemonių tipų kiekį, pvz. visi slėgio ir diferencinio slėgio matavimo keitikliai turėtų būti vienodo tipo.
0.276 Visus slėgio matavimo keitiklius projektuoti su trijų eigų ventilių šakotuvu užtikrinančiu uždarymo, prapūtimo ir kalibravimo galimybę. Visi diferencinio slėgio matuokliai turi būti aprūpinti penkių eigų ventilių šakotuvais užtikrinančiais uždarymo, išlyginimo, prapūtimo ir kalibravimo galimybę.
0.277 Matavimo priemonės ir montuojama įranga turi būti parenkami pagal jų patikimą ilgalaikį funkcionavimą darbo aplinkoje.
0.278 Impulsinių vamzdelių projektinis ilgaamžiškumas turi būti ne mažiau 20 metų.
0.279 Visų vietoje įrengtų indikatorių rodmenys turi būti lengvai nuskaitomi nuo stacionarių platformų arba grotelinių pakylų.
0.280 Nuo stacionarių platformų arba grotelinių pakylų turi būti užtikrinta galimybė apžiūrėti visų kitų matavimo elementų vamzdinius sujungimus.
0.281 Šalia įrengimų projektuojamų matavimo priemonių gaubtai turi užtikrinti IP 65 arba aukštesnę apsaugos klasę, o skyduose projektuojamų prietaisų apsaugos klasė turi būti ne žemesnė už IP 21 pagal standarto LST EN 60529 arba lygiaverčius reikalavimus.
0.282 Šalia įrengimų projektuojamų srauto matavimo priemonių gaubtai turi užtikrinti IP 65 arba aukštesnę apsaugos klasę pagal standarto LST EN 60529 arba lygiaverčius reikalavimus.
0.283 Visos matavimo priemonės turi būti projektuojamos taip, kad reikiamu būdu būtų apsaugotos nuo esamos aplinkos keliamos korozijos poveikio panaudojant korozijai atsparias medžiagas.
0.284 Matavimo priemonės negali būti projektuojamos ant stulpų ar kitų ne tam skirtų konstrukcijų.
0.285 Matavimo priemonės turi būti projektuojamos tokiu būdu, kad jos nebūtų pažeistos, atliekant planinius įrengimų aptarnavimo darbus arba šalinant įrengimų gedimus.
0.286 Kur tai tikslinga, matavimo priemonės turi būti projektuojamos grupuojant į stendus. Jie turi būti montuojami vietose, prieinamose techninei priežiūrai, neveikiamose vibracijos, neblokuojančiose praėjimo takų arba trikdančių kitų įrenginių techniniam aptarnavimui.
0.287 Impulsiniai vamzdeliai turi būti projektuojami atsparūs korozijai. Jie turi būti pagaminti iš AISI 316 SS arba geresnio nerūdijančiojo plieno. Jei tai tenkina projektinius sprendinius, naudoti 12 x 1 arba 14 x 2,5 mm diametro vamzdelį be suvirinimo siūlės, kitu atveju sprendinį derinti su Užsakovu.
0.288 Armatūra, kolektoriai, ventiliai ir instaliavimo dalys turi būti projektuojami pagaminti iš AISI 316 SS arba geresnio nerūdijančiojo plieno.
0.289 Visų impulsinių vamzdelių sujungimai turi būti projektuojami virinami arba sujungiami jungtimis, sertifikuotomis Europos Sąjungos šalies įgaliotoje institucijoje.
0.290 Impulsinės linijos turi būti projektuojamos kiek galima trumpesnės.
0.291 Matuokliai su kolektoriais aprūpintais antriniais ventiliais turi būti projektuojami lengvai prieinamose vietose.
0.292 Prie pirminių matavimo keitiklių turi būti projektuojamos aptarnavimo aikštelės.
0.293 Matavimo priemonės turi būti projektuojamos tokiose vietose, kur jos būtų maksimaliai apsaugotos nuo gaisro, saulės spindulių, nuo greta esančių įrenginių skleidžiamo karščio, lietaus, atsitiktinai išsiliejančio ar plovimui naudojamo vandens žalingo poveikio.

1. GAISRINĖ SAUGA
1.1 Rangovas, atsižvelgus į galiojančius teisės aktus tokiems objektams, turi suprojektuoti ir įrengti gaisrinę saugą užtikrinančias sistemas ir įrenginius.
1.2 Projektuojant ir įrengiant gaisrinę saugą užtikrinančias sistemas ir įrenginius, būtina vadovautis galiojančiais Lietuvos Respublikos teisės aktais, Europos Sąjungos direktyvomis bei standartais, įskaitant, bet neapsiribojant:
1.2.1 STR 2.01.04:2017 „Gaisrinė sauga“ – bendrieji gaisrinės saugos reikalavimai statiniams, jų konstrukcijoms ir inžinerinėms sistemoms;
1.2.2 LST EN 54 serijos arba lygiaverčiais standartais – priešgaisrinės signalizacijos sistemų reikalavimai;
1.2.3 LST EN 12845:2020 arba lygiaverčiais – automatinio sprinklerių gesinimo sistemų projektavimas ir priežiūra;
1.2.4 Stacionariųjų gaisrų gesinimo sistemų projektavimo ir įrengimo taisyklėmis ((aktuali redakcija, https://www.e-tar.lt/portal/fr/legalAct/TAR.421B4FA0FA60/qzZOgKlATs).
1.3 Visi gaisrinės saugos įrenginiai turi būti suprojektuoti ir įrengti taip, kad užtikrintų nepertraukiamą veikimą ekstremaliomis sąlygomis, taip pat turi būti numatytos jų priežiūros ir patikrinimo procedūros.
1.4 Rangovas turi užtikrinti, kad gaisrinės saugos sprendimai atitiktų visus Lietuvos Respublikoje galiojančius įstatymus, įstatymus įgyvendinamųjų teisės aktų, normatyvinių statybos techninių dokumentų, statybos techninių reglamentų ir energetikos sektorių veiklą reglamentuojančių teisės aktų reikalavimus.

1.5 [bookmark: _Toc35250057]Suprojektuoti naują gaisro aptikimo ir signalizavimo sistemą naujai statomiems pastatams. Suprojektuoti gaisro aptikimo ir signalizavimo sistemos išplėtimą esamai gaisro sistemai.
1.6 Gaisro signalas perduodamas į gaisro aptikimo centralę.
1.7 Projektuojant gaisrinius jutiklius kilpoje palikta nemažiau kaip 10% rezervinių adresų.
1.8 Jutiklių išdėstymas projektuojamas vadovaujantis „Gaisro aptikimo ir signalizavimo sistemų projektavimo taisyklėmis“ ((aktuali redakcija, https://www.e-tar.lt/portal/fr/legalAct/TAR.421B4FA0FA60/qzZOgKlATs).
1.9 Dūmų/temperatūros jutiklių kiekis turi būti nustatytas projektavimo metu priklausomai nuo patalpų vidaus išplanavimo. Suveikus dūmų / temperatūros detektoriui turi būti nutrauktas elektros įrangos maitinimas, tikslinama projektavimo metu.
1.10 Esamų katilinės gaisro aptikimo ir signalizavimo sistemos komponentų ar jutiklių vietą, pagal faktą keisti, jeigu statybos metu atsiras priežasčių, galinčių trikdyti esamos sistemos darbą.

1.11 Suprojektuoti apsauginės signalizacijos išplėtimą patalpoje. 
1.12 Apsauginės signalizacijos paskirtis skelbti aliarmo signalą, kai neišjungus apsaugos sistemos įeinama į patalpų vidų, kai patenkama į vidų laužiant duris, kilus gaisrui patalpose, sistema turi perduoti pavojaus signalus atsakingiems asmenims ar tarnyboms. 
1.13 Sistemos elementai nuo nesankcionuoto atidarymo / nuėmimo turi būti apsaugoti 24 val., antisabotažine grandine.
1.14 Sistema instaliuojama daugiagysliais kabeliais ir maitinama iš 230V elektros maitinimo tinklo.
1.15 Dingus maitinimui iš 230V elektros maitinimo tinklo, sistema turi turėti nepertraukiamo maitinimo šaltinį, kuris užtikrintų sistemos veikimą.
1.16 Teritorija turi būti saugoma dviem apsaugos ruožais:
1.16.1 Pirmas apsaugos ruožas – durų atidarymas blokuojamas magneto kontaktiniais davikliais, turi būti apsaugoti visi išoriniai patekimai.
1.16.2 Antras apsaugos ruožas – tūriniai judesio jutikliai patalpų viduje, jutiklių kiekis ir išpildymas (lubinis ar sieninis) turi būti nustatytas projektavimo metu priklausomai nuo patalpų vidaus išplanavimo.
1.17 Visi jutikliai jungiami į spindulius ir suvedami apsauginės signalizacijos tinklu į apsaugos centralę.
1.18 Tūriniai judesio jutikliai ir magneto kontaktiniai davikliai negali būti jungiami į vieną spindulį, panaudoti atskirus spindulius, esant nepakankamam kiekiui spindulių panaudoti išplėtimo modulius.
1.19 Suprojektuoti įeigos kontrolės sistemos išplėtimą naujai statomoms durims ar vartams.
1.20 Įeigos kontrolės sistemos komponentai turi būti suderinami ir veikti su Užsakovo jau naudojama įeigos kontrolės sistema.

1.21 Visos elektrinės pavaros turi būti tinkamos įrengimui pramoninėje aplinkoje.
1.22 Pavarose turi būti suprojektuoti variklis, reduktorius, vairaratis, galiniai išjungikliai, sukimo momento ribotuvai, pavaros mova, variklio valdymo elementai, 4-20 mA padėties matavimo keitiklis ir mechaninis padėties indikatorius.
1.23 Variklis turi būti specialiai suprojektuotas darbui pavaroje. Variklis turi būti indukcinio tipo su F arba aukštesnės klasės izoliacija ir apsaugotas šiluminėmis relėmis įrengtomis variklio apvijose. Variklio gaubtas turi būti visiškai uždarytas ir neventiliuojamas.
1.24 Varikliai turi veikti nuo 400 V (+10/-15 %) 50 Hz 3 fazių tinklo. Mažojo dydžio pavarose leidžiama taikyti variklius su 230 V (+10/-15 %) 50 Hz vienos fazės maitinimu.
1.25 Pavaros gaubto sudaroma apsauga turi būti ne mažesnė nei IP67 pagal LST EN 60529 arba lygiavertį standartą.
1.26 Pavaros rankinis valdymas turi būti suprojektuotas vairaračio pagalba. Rankinis valdymas turi būti per reduktorių, kad sumažinti reikiamą traukos jėgą ir palengvinti perjungimą nuo variklio į rankinį valdymą kai pavara yra apkrauta. Grąžinimas iš rankinio valdymo į elektrinį turi būti automatinis kai pasileidžia variklis. Įstrigęs arba neveikiantis variklis neturi trukdyti rankiniam valdymui. Vairaratis neturi suktis variklio veikimo metu.
1.27 Kiekviename pavaros eigos gale (ATIDARYTA/UŽDARYTA) turi būti suprojektuoti galiniai perjungikliai. Vienas komplektas normaliai atvirų ir vienas komplektas normaliai uždarų kontaktų turi būti įrengtas kiekviename pavaros eigos gale. Kontaktai turi patikimai perjunginėti 24 V DC įtampą.
1.28 Kiekviename pavaros eigos gale turi būti suprojektuoti mechaniškai veikiantys sukimo momento ribotuvai. Sukimo momento ribos neturi viršyti maksimalaus valdomos armatūros (sklendes, reguliatoriaus) gamintojo nustatyto užspaudimo momento. Sukimo momento ribotuvai turi paveikti kai vožtuvo apkrova viršys jų paveikimo ribą. Sukimo momento ribotuvų derinimo įtaisas turi būti kalibruotas tiesiogiai sukimo momento vienetais.
1.29 Pavaros turi veikti esant aplinkos temperatūros svyravimams nuo –25°C iki +60°C. Lauke statomos pavaros turi turėti įmontuotą (integruotą) elektronikos bloko šildytuvą.
1.30 Visos elektrinės pavaros uždarymo armatūrai turi būti suprojektuotos su vidiniais variklio valdymo elementais, kuriuos sudaro reversavimo paleidikliai, fazių diskriminatorius, veikimo sąlygų kontrolės relė (signalizacijai apie paveikusią šiluminę relę, sukimo momento ribotuvą, netinkamą fazių seką arba fazės nutrūkimą), „Atidaryti-Stop-Uždaryti“ mygtukai, „Vietinis-Išjungtas-Distancinis“ veikimo režimų perjungiklis ir papildomi raudonas ir žalias indikatoriai. Sąsaja su valdymo sistema turi būti vykdoma per optinius atskyriklius, kad atskirti 24 V DC valdymo signalų grandines nuo pavaros variklio vidaus valdymo grandinių.
1.31 Pavaros reguliavimo įtaisams turi būti suprojektuotos tokiu būdu, kad vožtuvo reikiamas dinaminis sukimo momentas neviršytų 60 % nuo elektrinės pavaros didžiausio leistino momento. Pavarų reguliavimo įtaisams reduktorius turi būti su nuliniu laisvumu tarp variklio ir pavaros išėjimo veleno.
1.32 Visos elektrinės pavaros reguliavimo įtaisams turi būti suprojektuotos su varikliu pritaikytu dirbti nemažiau kaip S4 rėžimu, ir 4-20 mA DC padėties matavimo keitikliu ir vidiniais variklio valdymo elementais, kuriuos sudaro reversavimo paleidikliai, fazių diskriminatorius, veikimo sąlygų kontrolės relė, pozicionierius, „Atidaryti-Stop-Uždaryti“ mygtukai, „Vietinis-Išjungtas-Distancinis“ veikimo režimų perjungiklis ir papildomi raudonas ir žalias indikatoriai. Pozicionierius turi užtikrinti 4-20mA DC valdymo signalo priėmimą ir nustatyti vožtuvą į reikiamą padėtį lygindamas valdymo signalo dydį su vidinio padėties matavimo keitiklio signalu. Pozicionierius turi būti reguliuojamas vietoje, kad būtų galima nustatyti vožtuvą į atidarytą, uždarytą arba paskutinę buvusią padėtį, praradus 4-20mA DC valdymo signalą. Sąsaja su valdymo sistema turi būti vykdoma per optinį atskyriklį, kad atskirti 4-20mA DC padėties signalo grandines nuo pavaros variklio vidaus valdymo grandinių.
1.33 Elektrinių pavarų valdymo įtaisams turi būti sudaryta galimybė pasukti juos 90° kampu, kad jų mygtukai ir indikatoriai būtų nukreipti į operatoriaus veidą.
1.34 Išoriniai valdymo signalų laidai turi būti suprojektuoti taip, kad būtų prijungiami prie pavarų per kištukinį/lizdo jungtį. Elektros tiekimas pavaros varikliui turi būti suprojektuotas taip pat per atskirą kištukinį/lizdo jungtį.
1.35 Kiekvienos pavaros būsenos signalų maitinimo grandinė turi būti suprojektuotas taip, kad būtų apsaugota atskiru saugikliu su įtampos kontrole. Grupinių saugiklių taikymas skirtingoms pavaroms yra neleistinas.

1.36 Rangovas turi suprojektuoti reikiamas priemones, ŠAĮ ir pagalbinių įrengimų valdymo sistema, užtikrintų tinkamą sistemos darbo procesą valdant visos sistemos įrenginius pilnai automatizuotai visame veikimo diapazone (be operatoriaus veiksmų), bei perduoti numatytų parametrų reikšmes į esamą valdymo sistemą, veikiančia ABB 800xA pagrindu ir jei yra poreikis (kuris paaiškėtų projektavimo metu) gautu duomenis iš turbinų valdymo sistemos.
1.37 Rangovas turi įsivertinti, kad vizualizacijos schemoje privalo būti rodoma technologinė monograma, kurioje minimaliai atvaizduojama, tačiau neapsiribojant šie dydžiai:
1.37.1 Visi sumontuoti įrenginiai ir ryšiai (vamzdynai, armatūra, valdymo signalai) tarp jų;
1.37.2 Vožtuvų su el. pavaromis padėtis atidaryta/uždaryta/atidarymo procentai;
1.37.3 ŠAĮ darbas įjungta/išjungta/iškrauna/įkrauna/ apkrovos procentai;
1.37.4 Tinklo vandens slėgis ŠAĮ sistemos įėjime iš išėjime;
1.37.5 Tinklo vandens temperatūra ŠAĮ sistemos įėjime ir išėjime;
1.37.6 Pratekančio tinklo vandens kiekis (momentinis ir suminis) iš skaitiklio;
1.37.7 Paimtos ir atiduotos į tinklą šilumos energijos kiekis iš skaitiklio;
1.37.8 Paimtos ir atiduotos į ŠAĮ energijos kiekis iš skaitiklio;
1.37.9 Suvartojamos elektros energijos kiekis iš skaitiklio ar tinklo analizatoriaus;
1.37.10 Momentinė ŠAĮ šiluminė galia;
1.37.11 Avarinių parametrų fiksavimas ir informavimas;
1.37.12 Įrenginių darbo laiko įrašymas ir peržiūra;
1.37.13 Visų matuojamų ir skaičiuojamų parametrų grafikai;
1.38 Rangovas turi įsivertinti, SCADA sistema turi pateikti operatoriams savalaikę informaciją skirtinguose pavidaluose:
1.38.1 Technologinėse schemose operatoriui turi būti pateikiama informacija panašiame kaip supaprastintoje technologinėje ir matavimo įrangos schemoje. Technologinė informacija turi būti pateikiama dinamiškai keičiamais skaičiais bei spalvomis (spalvos ir atvaizdavimo formatas derinamas projekto rengimo metu, Užsakovas turi naudojamų spalvų tvarką);
1.38.2 Įrenginių valdymo languose turi būti sugrupuoti rankinio ir automatinio valdymo įrankiai susieti su tam tikru įrenginiu arba procesu. Operatoriaus valdymo veiksmai turi būti paveikiami per įrenginių valdymo langus;
1.38.3 Grafikų langai turi užtikrinti dinaminį grafinį analoginių (arba diskretinių) reikšmių pateikimą laiko atžvilgiu. Grafikų langai turi užtikrinti galimybę atgalinės charakteristikų arba technologinių parametrų pokyčių peržiūros, tokiu būdu padedant ištirti gedimų arba atsijungimo priežastis;
1.38.4 SCADA sistemos signalizacijos posistemė veikiančiuose technologijos įrenginiuose arba įtaisuose privalo aptikti technologijos parametrus nukrypusius už nustatytą žemutinę avarinę (ŽA), žemutinę įspėjamąją (ŽĮ), viršutinę įspėjamąją (VĮ) arba viršutinę avarinę (ŽA) ribą bei automatiškai suformuoti atitinkamus signalus. Apie ribų nustatymo reikšmės Užsakovas informuos projektavimo darbų metu;
1.38.5 Žemutiniai avariniai ir žemutiniai įspėjamieji pranešimai turi būti neatvaizduojami kai atitinkamas įrenginys yra nenaudojamas.
1.39 Valdymo sistema turi rinkti informaciją ir atvaizduoti (arba perduoti pranešimu) apie naujai projektuojamų sistemos elementų sugedęs/neužmaitintas būsenas įskaitant atvejus, kai dingsta įtaiso maitinimas (paveikia saugantis elementas). Visi šiuo metu esamoje sistemoje generuojami elementų trikdžių/gedimų būsenos signalai modernizuojamoje sistemoje turi būti išlaikyti.
1.40 Kad pasiekti pageidaujamą projektuojamų įrenginių darbo patikimumą:
1.40.1 Turi būti įdiegtas atitinkamų matavimo keitiklių rezervavimas;
1.40.2 Turi būti dubliuojami diskretiniai įėjimai, be kurių sistema negali saugiai dirbti;
1.40.3 Valdiklio įėjimo/išėjimo modulių signalai turi būti grupuojami į vieną modulį kompleksais taip, kad sugedus vienam valdiklio moduliui (pagal galimybę saugiai dirbti toliau) liktų veiksnūs kiti tos pačios paskirties kompleksai ir avariškai nebūtų stabdomas visas sistemos veikimas, tik išjungiamas tam moduliui priskirto komplekso veikimas. Dubliuojantys signalai turi būti paskirstyti į skirtingus modulius.
1.41 Rangovas projekte turi pateikti su Užsakovu suderintą signalų sąrašą visai projektuojamai įrangai, kuriame minimaliai turi būti išdėstyta, tačiau neapsiribojant:
1.41.1 Signalo pavadinimas;
1.41.2 Signalo paskirtis;
1.41.3 Signalo tipas (analoginis/diskretinis/komunikacija);
1.41.4 Signalų rezervas prieš/po projekto;
1.41.5 Signalo technologinis pavadinimas (KKS ir operatyvinis žymėjimas).
1.42 Rangovas turi įsivertinti ir numatyti reikiamus programinės įrangos licencinius papildymus (pvz. taškų skaičius, valdiklių ar komunikacinių modulių skaičius ir t.t.) Užsakovo valdymo sistemoje (nenaudoti Užsakovo turimų rezervų).
1.43 Rangovas projekte turi pateikti su Užsakovu suderintą projektuojamų įrengimų ir proceso vamzdynų technologinę schemas (P&ID) su Užsakovu suderintais KKS ir operatyviniais žymėjimas. Schemoje turi būti atvaizduojami ir esami įrengimai, kad matyti pilną procesą, o ne tik projektuojamą dalį.
1.44 Pagalbinių ŠAĮ įrengimų valdymo sistema, jei reikia ir kitos posistemės turi būti projektuojamos vieno viengubo programuojamo loginio valdiklio (PLV) pagrindu. Valdymo sistema turi užtikrinti saugų technologinio proceso sustabdymą PLV gedimo atveju.
1.45 Rangovas turi įsivertinti šiuos reikalavimus valdikliams:
1.45.1 Nauja techninė ir programinė įranga turi būti suprojektuota taikymui pavieniuose programuojamuose loginiuose valdikliuose (PLV). Sistema turi būti paskirstytosios architektūros leidžiančios platų išsiplėtimą (galimybė išplėsti įėjimų ar išėjimo signalų kiekį ir įdiegti papildomus komunikacinius modulius).
1.45.2 Projektuojant turi būti numatytas nemažesnis kaip 20% signalų rezervas skirtingo tipo moduliams (pvz. 20% laisvų analoginių įėjimų ar išėjimų, 20% laisvų diskretinių įėjimų ar išėjimų ir t.t.).
1.45.3 PLV pagrindu veikiančioms sistemoms sistemų procesoriams nustatomi reikalavimai turi būti, kaip nurodyta lentelėje žemiau.
Sistemos procesoriaus apkrovos ir atminties išnaudojimo duomenys
	Funkcija:
	Reikšmė

	Procesoriaus apkrova prie įprastinių veikimo sąlygų
	≤45 %

	Procesoriaus apkrova esant avarinėse situacijose
	≤80 %

	Procesoriaus atmintinės išnaudojimas prie įprastinių veikimo sąlygų
	≤35 %

	Procesoriaus atmintinės išnaudojimas avarinėse situacijose
	≤70 %



1.46 Valdiklių įvesties/išvesties signalų apdorojimo moduliai turi užtikrinti šias funkcijas:
1.46.1 Modulio ir atitinkamų kanalų būsenos vizualinė indikacija;
1.46.2 Analoginių įvesties signalų grandinės turi būti pagal elektrotechninius reikalavimus izoliuotos nuo analoginių išvesties signalų grandinių;
1.46.3 Įvesties/išvesties signalų grandinės turi būti apsaugotos išorinių saugiklių pagalba;
1.46.4 Turi būti užtikrinta įvesties/išvesties signalų modulių pakeitimo galimybė nestabdant valdymo sistemos veikimo;
1.46.5 Analoginiams įvesties signalams turi būti kokybės signalas.
1.47 Valdikio konstrukcija turi užtikrinti, kad juose įrašytos programos neišnyks nutrūkus maitinimo įtampai bet kuriam laikotarpiui (ne mažiau 1 metai). Papildomai numatyti ir išorines atsargines baterijas PLV procesoriams sprendinį derinant su Užsakovu projekto rengimo metu.
1.48 Visų valdymo sistemos procesorių, bei jų išplėtimo įtaisų ir technologinių parametrų jutiklių maitinimo šaltiniai turi būti rezervuoti. Maitinimo šaltiniui sugedus (dingus įtampai prieš ir po nepriklausomo maitinimo šaltinio (toliau – NMŠ)) turi būti pateikiamas atitinkamas pranešimas.
1.49 Rangovas privalės pateikti visą reikalingą programinę įrangą su licencijomis leidžiančiomis modifikuoti arba išplėsti naujai įrengiamos įrangos galimybes. Sistema pagrįsta tik vykdomųjų programų paketu yra nepriimtina.
1.50 Duomenų perdavimas ir priėmimas PLV turi būti suprogramuotas taip, kad duomenų vientisumas nepriklausytų nuo ryšio būsenos tarp PLV ir valdymo sistemos. Dingus ryšiui, reguliatoriai turi veikti toliau. Užsakovo sistema turi gauti signalą apie ryšio būklę.
1.51 Rangovo projektuojami ir įdiegiami valdikliai ar jų moduliai turi palaikyti (neapsiribojant) šias funkcijas:
1.51.1 MQTT, OPC UA, SNTP, SNMP;
1.51.2 EtherNet/IP, Modbus TCP;
1.51.3 Perduodamų duomenų šifravimą TLS.
1.52 Projektuojami valdikliai į esamą Užsakovo sistemą turi būti integruojamas su Užsakovu suderintu protokolu (pvz. OPC UA, Modbus TCP/IP, MQTT) valdymo integravimui į esamą ABB System 800xA sistemą. Turi būti suprojektuota visa reikiama techninė bei programinė įranga prijungimui prie esamo duomenų mainų tinklo.
1.53 Pagalbinių ŠAĮ įrengimų, jei reikia ir kitos posistemių valdymo sistemos valdiklio programavimui turi būti naudojama Užsakovo E-2 automatinio valdymo sistemos gamintojo programinė įranga.
1.54 Pagalbinių ŠAĮ įrengimų valdymo sistemos, jei reikia posistemės turi būti projektuojamos taip, kad užtikrintų pilnai automatinį darbą visame diapazone.
1.55 Pagalbinių ŠAĮ įrengimų valdymo sistemos, jei reikia posistemės turi būti projektuojamos taip, kad jų išjungimas nesutrikdytų kitų bendrų sistemų (pvz. katilų, turbinų).
1.56 Suprojektuoti operatoriaus panelę, turinčią lietimui jautrų ekraną ŠAĮ, ir pagalbinių įrengimų, jei reikia ir kitų posistemių valdymui, vietos parenkamos projektavimo metu.
1.57 Projektuojant įvertinti, kad ŠAĮ, bei pagalbinių įrengimų, jei reikia kitų posistemių valdymo sistemose turi būti avarinio išjungimo pirminės priežasties nustatymas, bei pranešimų atvaizdavimas operatoriaus panelėje ir Užsakovo valdymo sistemoje, veikiančioje ABB System 800xA sistemos pagrindu.
1.58 Projektuojant apskaitai negali būti naudojami prietaisai, kurie naudojami technologinių apsaugų ir reguliavimo tikslais, taip pat negali būti naudojamas vienas bendras apskaitos prietaisas panaudotas kito įrenginio apskaitai.
1.59 Kad pasiekti pageidaujamą technologinių apsaugų veikimo patikimumą turi būti suprojektuotas atitinkamų matavimo keitiklių rezervavimas.
1.60 Įvertinti esamų kabelinių trasų tinkamumą ir pagal poreikį suprojektuoti papildomas naujas kabelines trasas arba rekonstruoti esamas, jėgos kabelius, naujus sklendžių, vožtuvų, skląsčių, matavimo prietaisų kontrolinius ir maitinimo kabelius.
1.61 Suprojektuoti ŠAĮ ir pagalbinių įrengimų, jei reikia papildomų posistemių valdymo skyduose komunikacines priemones reikalingas sąsajai su Užsakovo valdymo sistema.
1.62 Projektuojamos valdymo sistemos turi būti aprūpintos priemonėmis kiekvieno galinio valdymo įtaiso valdymui rankiniu arba automatiniu būdu.
1.63 Projektuojamiems ŠAĮ, esamų katilinės katilų ir pagalbinių įrengimų PLV programinė kalba negali būti pagrįsta mašininio kodo (angl. assembly), komandų eilutės (angl. statement list (STL)) programavimo kalbomis. Rekomenduojamos programavimo kalbos: funkcinių blokų (angl. function blocks (FBD)), C, C++, nuolatinio funkcijų vykdymo (angl. sequential function chart (SFC)). Programuojant privaloma naudotis Užsakovo turimomis bibliotekomis (funkciniais blokais), jei jų užtenka įgyvendinti numatytą algoritmą.
1.64 Jei sistemoje projektuojama programuojama/parametruojama įranga (pvz. duomenų protokolų keitikliai, valdikliai, panelės ir t.t.), kurios nėra galimybės konfigūruoti/programuoti iš esamų Užsakovo sistemos kompiuterių (serverių arba operatoriaus darbo stočių) nekeičiant šių kompiuterių prisijungimo schemos, turi būti suprojektuotas programavimo/parametravimo įrenginys (nešiojamas kompiuteris) su visais reikalingais prisijungimo prie šios įrangos kabeliais/keitikliais ir licencijuota konfigūravimo/programavimo programine įranga. Atveju jeigu gamintojas negali pateikti gamyklinio valdiklio išeities kodo, turi pateikti reikalingą informaciją ir įrangą, kad užtikrinti įrenginio eksploatavimą (pvz. duomenų registrų lenteles, atstatomąsias programos versijas ir įrangą programos atstatymui ir t.t.).
1.65 Jei prie sistemos projektuojamas skaitiklis kaupia istorinius duomenis, tai sistema turi turėti galimybę nuskaityti šiuos duomenis trumpam dingus ryšiui tarp skaitiklio ir sistemos. Sistema turi užtikrinti kaupiamų duomenų pilnumą, automatiškai pakartotinai nuskaitant trūkstamus/ nepilnus/ nepatikimus duomenis (nuskaityti istorinius duomenis pagal matavimo taško įrangos galimybes).
1.66 Projektuojamų duomenų surinkimas į valdymo sistemą gali būti vykdomas įvairiais duomenų perdavimo protokolais, bet tik per Etherneto sąsają.
1.67 Suprojektuoti šilumos siurblių apskaitos prietaisų duomenų nuskaitymą atskirais (vienas perduodamų duomenų keitiklis vienam apskaitos prietaisui) keitikliais naudojant Ethernet tinklą.
1.68 Projektuojamų valdiklių įėjimo/išėjimo modulių signalai turi būti grupuojami į vieną modulį kompleksais taip, kad sugedus vienam valdiklio moduliui liktų veiksnūs (pagal galimybę saugiai dirbti toliau) kiti tos pačios paskirties kompleksai ir avariniu būdu nebūtų stabdomas visas sistemos veikimas, tik išjungiamas tam moduliui priskirto komplekso veikimas. Dubliuojantys signalai turi būti paskirstyti į skirtingus modulius.
1.69 Analoginių įėjimų ir išėjimų teigiamas ir nulinis potencialai turi būti jungiami tiesiogiai prie valdiklio modulio.
1.70 Turi būti suprojektuotas visai projektuojamai sistemai priklausančios įrangos vidinių laikrodžių automatinis laiko sinchronizavimas. Tikslaus laiko šaltinį, pagal kurį bus atliekamas laiko sinchronizavimas, nurodo užsakovas.
1.71 Projektuojant įvertinti, kad Užsakovo valdymo sistemoje turi būti diagnostinis langas, kuriame struktūrinės schemos forma turi būti matoma sistemos įrangos būsena. Į šį langą turi būti įtrauktos sistemos valdymo spintų ir juose prijungtų prijungtinių, maitinimo komutacinių aparatų būsenos (darbinė, išjungta, gedimas), įvadinių sistemos maitinimo spintų maitinimo įtampos ir srovės (pvz. tinklo srovės ir įtampos analizatorių duomenys) dydžių reikšmės, įtampos kontrolės relių signalai, maitinimo blokų, elektroninių maitinimo perjungiklių ir nepertraukiamo maitinimo šaltinio veikimo/gedimo/įspėjimo indikacija, sistemos elektros grandines saugančių įtaisų poveikio indikacija, valdiklio procesorių ir modulių veikimo/gedimo/įspėjimo indikacija, ryšio įrangos veikimo/gedimo/įspėjimo indikacija.
1.72 Diagnostiniame lange atvaizduojamų elementų būsena turėtų būti formuojama, tačiau neapsiribojant šie dydžiai:
1.72.1 Tiesiogiai nuo diskretinių įėjimų (pvz. automatinių išjungiklių, kirtiklių, kontaktorių ir t.t. būsenos), tai atvaizduojant /aprašant techniniame projekte;
1.72.2 Nuo antrinių, bet aiškių signalų (pvz. elektrinių pavarų automatinių išjungiklių būsenas galima atvaizduoti nuo gedimas/pasiruošę diskretinių įėjimų signalų arba lydžių saugiklių būsenas nuo po jų esančių įrenginių į valdymo sistemą perduodamų signalų);
1.72.3 Bendra elementų grupei (pvz. Nereikšminiai signalai, lydžių saugiklių ar automatinių išjungiklių būsenos, kurių neina atvaizduoti iš antrinių signalų galima jungtį į bendrą grupę).
1.73 Kuriant diagnostinį langą Rangovas turi remtis Užsakovo SCADA sistemoje esančių diagnostinių langų informacijos pateikimo struktūra.
1.74 Projektuojant įsivertinti, kad kiekvienos būsenos signalų maitinimo grandinė turi būti apsaugota atskiru saugikliu. Grupinių saugiklių taikymas diskretinių įvesties modulių 8, 16 arba 32 kanalų signalų grandinių bendrai apsaugai yra neleistinas.
1.75 Elektros grandines saugančių įtaisų maitinamą įrangą turi būti grupuojama kompleksais taip, kad dėl paveikusio apsaugos įtaiso maitinimo netektų tik atskiras sistemos kompleksas, kurį saugiai sustabdžius likusi sistemos dalis išliktu darbinga.
1.76 Kiekviena naujai įrengta valdymo spinta turi būti aprūpinta atitinkamais atskyrimo įtaisais techninės priežiūros atlikimui.
1.77 Projektuojant valdymo sistemą turi būti naudojami išsamūs metodai ir atitinkami atsargos koeficientai, siekiant garantuoti pakankamą saugą visais galimais gedimų atvejais.
1.78 Suprojektuoti duomenų ryšį ir kitą reikiamą įrangą projektuojamų sistemų integravimui į Užsakovo valdymo sistemas.
1.79 Esamos automatinio valdymo sistemos bendrosios inžinerinės darbo stoties programinė įranga turi užtikrinti šių funkcijų vykdymą projektuojamoms AŠĮ bei pagalbinių įrengimų valdymo sistemoms:
1.79.1 Įvesties/išvesties modulių konfigūravimą;
1.79.2 Sistemų techninės įrangos konfigūravimą (valdiklių, operatorių panelių);
1.79.3 Duomenų mainų tinklo konfigūravimą elektrinės ir technologinių parametrų bei pavarų valdymo lygmenyje;
1.79.4 Technologinių parametrų matavimo keitiklių konfigūravimą ir techninę priežiūrą;
1.79.5 Dažnio keitiklių ir variklių valdymo įrangos konfigūravimą;
1.79.6 Nepertraukiamo valdymo ir valdymo sekų konfigūravimą;
1.79.7 Technologinės įrangos struktūros ir hierarchijos konfigūravimą;
1.79.8 Technologinių apsaugų funkcijų konfigūravimą;
1.79.9 Ekraninių vaizdų formavimą ir modifikavimą;
1.79.10 Archyvų konfigūravimą;
1.79.11 Grafikų konfigūravimą;
1.79.12 Avarinių pranešimų ir įvykių registravimo tvarkos konfigūravimą;
1.79.13 Ataskaitų, sudarymą, formavimą ir modifikavimą;
1.79.14 Vartotojų saugos ir teisių apribojimą;
1.79.15 Sistemos diagnostika.

1.80 Nepertraukiamojo maitinimo šaltiniai (toliau - NMŠ) turi būti nuolatinio veikimo su dvigubu energijos keitimu. NMŠ turi turėti galimybę jo būklės stebėjimui kompiuterinio tinklo priemonėmis.
1.81 NMŠ turi būti su sąsajos moduliu skirtu NMŠ būklės stebėjimui ir valdymui kompiuterinio tinklo priemonėmis. Sąsajos jungtis su tinklu turi būti RJ-45 ne mažiau 10/100 Base-T. Sąsajos modulio elektrinis maitinimas turi būti neišorinis. Sąsajos modulis turi palaikyti šiuos protokolus: TCP/IP; IPv4; IPv6; HTTP; HTTPS; NTP; SMTP; SNMP v1; SNMP v3; SSH V1; SSH V2; SSL; Telnet, Modbus TCP/IP.
1.82 Naujų NMŠ būklės stebėjimo ir valdymo modulių programinės įrangos funkcionalumas turi būti ne blogesnis už naudojamų Užsakovo E-2 elektrinėje „APC UPS Network Management Card 2“ model.

1.83 Duomenų mainų tinklo programinė įranga turi palaikyti Ethernet ryšių protokolus (TCP/IP, OPC) skirtingų Rangovų sistemų tarpusavio sujungimui bei duomenų mainams su valdikliais.
1.84 Didžiausiam parengties lygio užtikrinimui duomenų mainams tarp valdiklių projektuojamas duomenų tinklas turi palaikyti dvigubo rezervuoto žiedo architektūrą taikant šviesolaidines skaidulas. Duomenų perdavimo tinklo komutatoriai projektuojami dubliuoti.
1.85 Projektuojamas duomenų perdavimo tinklas privalo turėti savyje priemones galinčias atlikti automatinį rekonfigūravimą aptikus tam tikro ryšio kanalo nutrūkimą.
1.86 Sistema turi būti sukonfigūruota taip, kad joks sugedęs duomenų mainų tinklo komponentas neįtakotų kitų sistemos komponentų veikimo.
1.87 Projektuojama varinių ryšių kabelių sistema turi užtikrinti ne mažesnį 10GBASE-T palaikymą.
1.88 Techniniai reikalavimai projektuojamai varinių ryšių kabelių sistemai:
1.88.1 Projektuojama varinių ryšių kabelių sistema turi būti iš ekranuotų ne žemesnės negu F klasės (7 kategorija) kabelių atitinkančių ISO/IEC 11801 2nd edition keliamus reikalavimus;
1.88.2 Projektuojamos sistemos kabeliai turi atitikti IEC 60332-1 atsparumo ugniai, IEC 60754-1 toksiškumo, IEC 60754-2 rūgščių dujų išsiskyrimo ir IEC 61034-2 degant išskiriamų dūmų tankio standartų keliamus reikalavimams;
1.88.3 Projektuojamos sistemos variniai ir šviesolaidiniai ryšių kabeliai turi turėti LSZH apvalkalą;
1.88.4 Visi kiti kompiuteriniai variniai ekranuoti kabeliai projektuojami pagal poreikį turi būti sujungti su ekranuotais Cat6a RJ45 lizdais, kurie atitinka ISO/IEC 11801 edition 2.1 Amendment 2 ir ANSI/TIA/EIA-568-B.2-10 standartus.
1.89 Turi būti panaudoti skirtingų spalvų varinių jungiamųjų kabelių komplektai išlaikant Užsakovo naudojamą spalvinį kodavimą. Skirtingos spalvos variniais jungiamaisiais kabeliais turi būti sujungti šie tinklai:
· valdiklių tinklas;
· SCADA tinklas;
· nuotolinio vaizdo technologinių įrenginių tinklas;
· nepertraukiamo maitinimo šaltinių valdymo-stebėjimo tinklas;
· protokolų keitiklių tinklas;
· apskaitos įrenginių tinklas;
· dažnio keitiklių tinklas.
1.90 Suprojektuoti apskaitos prietaisų duomenų nuskaitymą atskirais (vienas perduodamų duomenų keitiklis vienam apskaitos prietaisui) keitikliais naudojant Ethernet tinklą (jei apskaitos prietaisas nepalaiko Ethernet protokolo).
1.91 Apskaitai projektuojamų duomenų protokolų ir prievadų keitiklių, kiekviena jo funkciją atliekanti fizinė sąsaja turi būti suporuota su atskiru fiziniu IEEE 802.3 standarto prievadu, kuriam suteikiamas atskiras IP adresas. Viena fizinė protokolų ir prievadų keitiklio sąsaja turi būti projektuojama tik vienam skaitikliui.
1.92 Valdikliai, valdymo skydeliai ir operatoriaus darbo stoties nuotolinio vaizdo grafikos įrenginiai turi būti jungiami tiesiogiai prie pramoninių duomenų perdavimo tinklo komutatorių nenaudojant tarpinių aktyvinių tinklo įrenginių.
1.93 Technologinės vaizdo stebėjimo kameros prie duomenų perdavimo tinklo komutatorių turi būti projektuojamos naudoti IEEE 802.3af arba IEEE 802.3at standartus.
1.94 Pramoniniams duomenų perdavimo tinklo komutatoriams turi būti projektuojamas dubliuotas maitinimas nuo skirtingų maitinimo šaltinių iš kurių vienas turi būti po NMŠ arba nuolatinės įtampos įvado jei toks yra (derinti projekto rengimo metu).
1.95 Projektuojami pramoniniai modulinė konstrukcijos duomenų perdavimo tinklo komutatoriai turi atitikti šiuos techninius reikalavimus:
1.95.1 Skirtas dirbti pramoninėje aplinkoje;
1.95.2 Modulinės konstrukcijos, montuojamas ant DIN bėgelio;
1.95.3 Du 24 V nuolatinės srovės (DC) elektrinio maitinimo įvadai. Maitinimo įvadų DC kitimo ribos: 10-60 V;
1.95.4 Nemažiau 8 ethernet 10/100/1000 prievadai (RJ45) ir nemažiau du SFP prievadai;
1.95.5 Papildomas išplėtimo modulis nemažiau 8 ethernet 10/100/1000 prievadų (RJ45) pagal poreikį;
1.95.6 Relės kontaktai signalizacijai;
1.95.7 Vidutinis darbo laikas be gedimų (angl. Mean time between failure) ne mažiau 630000 valandų;
1.95.8 Standartų ir technologijų palaikymas (turi atitikti ne mažiau kaip nurodytus arba jiems analogiškus standartus ir technologijas):
1.95.8.1. IEEE 802.1D Spanning-Tree;
1.95.8.2. IEEE802.1w Rapid Spanning Tree;
1.95.8.3. IEEE 802.1s MSTP;
1.95.8.4. IEEE 802.1Q VLAN;
1.95.8.5. IEEE 802.1p CoS;
1.95.8.6. IEEE 802.3ad prievadų loginis apjungimas;
1.95.8.7. IEEE 1588v2 PTP Precision Time Protocol;
1.95.8.8. NTP klientas;
1.95.8.9. NTP serveris;
1.95.8.10. Resilient Ethernet Protocol (REP) arba lygiavertį protokolą suderinamą su GD TKT naudojamais Cisco IE3000-8TC/4000 serijos komutatoriais.
1.95.9 Pramoninių duomenų perdavimo tinklo komutatorių pateikiami SFP šviesolaidiniai moduliai turi palaikyti IEEE 802.3z standartą.
1.95.10 Saugumo funkcijos:
1.95.10.1. 802.1x;
1.95.10.2. MACsec-128;
1.95.10.3. SCP, SSH, SNMPv3 protokolų palaikymas;
1.95.11 Darbinė aplinka:
1.95.11.1. Temperatūra -20-75°C;
1.95.11.2. Santykinė drėgmė 10-95% be kondensato;
1.95.12 Atsparumas vibracijai/smūgiams komutatoriui dirbant ne mažesnis 20g;
1.95.13 Apsaugos klasė ne blogiau kaip IP30.
1.96 Turi būti suprojektuotas šviesolaidinis ne mažiau, kaip dvylika (12) skaidulų vienmodis OS2 tipo kabelis skirtas naudoti lauko sąlygomis.
1.97 Projektuojami šviesolaidiniai kabeliai turi būti sujungiami šviesolaidinėse paskirstymo panelėse ODF.
1.98 Pagal poreikį suprojektuoti ryšių telekomunikacinius šulinius.
1.99 Jei reikia būti suprojektuotos vandens katilinės Nr.2 patalpoje ir AŠĮ patalpose ryšių komutavimo spintos.
1.99.1 Projektuojamos komutacinės spintos ir jos priedų specifikacijos:
1.99.1.1. 19“ (colių) pagal EIA-310 standartą;
1.99.1.2. Pakabinama spinta;
1.99.1.3. Vidinis aukštis – ne mažiau 12U;
1.99.1.4. Išorinis gylis ne mažiau 600 mm;
1.99.1.5. Spintos stogas turi būti neblogesnės kaip IP55 apsaugos klasės;
1.99.1.6. Spinta turi turėti rakinamas duris;
1.99.1.7. Ventiliacines angas su oro filtrais ir dubliuotais ventiliatoriais aušinimui;
1.99.1.8. Temperatūrinis reguliatorius aušinimo ventiliatoriams.
1.100 Šviesolaidinius kabelius projektuoti komutacinės spintos 19“ ODF paskirstymo panelėje. Paskirstymo panelių jungčių tipas – neporuotas SC, jungčių skaičius ne mažiau 24.
1.101 Turi būti suprojektuoti šviesolaidiniai jungiamieji kabeliai skirti komutacijai projektuojamų ryšių komutavimo spintų viduje.
1.102 Turi būti suprojektuotos komutacinėms spintoms horizontalios kabelių tvarkymo panelės.
1.103 Preliminarūs poreikis šviesolaidiniai kabeliai turėtų būti projektuojami nuo skydo VŠK2 (buvusiame valdymo pulte 7m atžyma) iki projektuojamo pramoninio komutatoriaus (valdiklio skydo) ir antra žiedo linija nuo turbinų salėje esančio skydo (7m atžyma) konkretų poreikį ir prisijungimo taškus derinti projektavimo metu.

1.105 Įrangos sutartiniai žymenys naujuose brėžiniuose, vadovuose, schemose, ženklinimo plokštelėse bei grafiniuose vaizduose turi būti pagal KKS. Sklendėms ir vožtuvams, jei taikoma turi būti naudojamas dvigubas žymėjimas (esamas technologinis ir naujai suteiktas KKS kodas).
1.106 Įrangos sutartiniai žymenys naujai sudaromose vamzdynų ir matavimo bei valdymo įrangos schemose, reguliavimo kontūrų schemose bei grafinuose vaizduose turi atitikti DIN 2481,  ISA 5.1 arba lygiavertį standartą.
1.107 Prie kiekvieno atskiro įrengimo turi būti suprojektuotos ženklinimo plokštelės, kuriose turi būti nurodyta:
1.107.1 Gamintojo pavadinimas;
1.107.2 Įrengimo tipas ir firminis pavadinimas;
1.107.3 Gamyklinis eilės numeris;
1.107.4 Pagaminimo metai ir mėnuo;
1.107.5 Darbiniai parametrai;
1.107.6 Įrenginio masė.
1.108 Visos matavimo ir kontrolės priemonės turi būti paženklintos papildomai, kad būti galima teisingai nustatyti jų tapatybę sistemose.
1.109 Ženklinimo plokštelės matavimo priemonėms turi būti suprojektuotos pagamintos iš nerūdijančiojo plieno arba plastmasės, kuriose lietuvių kalba turi būti nurodyta tokia informacija:
1.109.1 Matavimo taško sutartinis žymuo pagal projekto dokumentaciją (KKS);
1.109.2 Matuojamo parametro pavadinimas;
1.109.3 Kalibruotos matavimo ribos ir dimensija;
1.109.4 QR kodas.
1.110 Prie kiekvieno(-s) skląsčio, sklendės, pirminio ventilio ir/ar vožtuvo turi būti pritvirtinta papildoma ženklinimo plokštelė, kurioje lietuvių kalba turi būti nurodyta:
1.110.1 Skląsčio, sklendės, pirminio ventilio ir/ar vožtuvo sutartinis žymuo pagal Užsakovo technologijos įrenginių kodavimo sistemą;
1.110.2 Skląsčio, sklendės, pirminio ventilio ir/ar vožtuvo sutartinis žymuo pagal projekto dokumentaciją (KKS);
1.110.3 Skląsčio, sklendės, pirminio ventilio ir/ar vožtuvo paskirtis technologinėje sistemoje;
1.110.4 QR kodas.
1.111 Prie kiekvieno įrengto siurblio ir/ar ventiliatoriaus turi būti pritvirtintos papildomos ženklinimo plokštelės, kuriose lietuvių kalba turi būti nurodyta:
1.111.1 Įtaiso sutartinis žymuo pagal Užsakovą technologijos įrenginių kodavimo sistemą;
1.111.2 Įtaiso sutartinis žymuo pagal projekto dokumentaciją (KKS);
1.111.3 Įtaiso paskirtis technologinėje sistemoje;
1.111.4 Pagrindiniai darbiniai parametrai.
1.112 Ženklinimo plokštelės turi būti suprojektuotos taip, kad būtų tvirtinamos nerūdijančiojo plieno varžtais arba nerūdijančio plieno viela. Lipnios medžiagos yra neleistinos.
1.113 Visi elektroniniai įvesties/išvesties moduliai turi būti paženklinti popierinėmis lentelėmis nurodančiomis modulio atitinkamam kanalui priskirtų signalų pavadinimus.
1.114 Visi kabeliai turi būti paženklinti iš dviejų galų ir perėjimuose (susikirtimuose) su sienomis, perdangomis, kabeliniais įrenginiais (iš abiejų pusių) atitinkamu KKS žymeniu.
1.115 Skydai, perėjimo dėžutės, vykdymo mechanizmai ir prijungti prie jų kabeliai, laidai ir kabelių gyslos, taip pat slėgio ir diferencinio slėgio matavimo keitiklių impulsiniai vamzdeliai turi būti sunumeruoti (paženklinti).
1.116 Technologinės apsaugos priemonės (pirminiai matavimo keitikliai, matavimo priemonės, jungiamieji kabeliai, raktai ir perjungikliai, impulsinių vamzdelių uždaromieji ventiliai ir kiti) privalo būti projektuojami taip, kad turėtų išorines skiriamąsias žymes (raudona spalva).
1.117 Ant apsaugų skydų ir juose įrengtuose įtaisuose iš abiejų pusių turi būti suprojektuoti užrašai lietuvių kalba apie jų paskirtį.
1.118 Dydžiai, matmenys ir kt. turi būti suprojektuoti taip, kad atitiktų LST ISO 80000 - 1: 2010 arba lygiavertį standartą.
1.119 Projekto dokumentacijoje įrangos žymėjimui naudoti operatyvinius pavadinimus, ženklinimus ir numerius. Naujai ir nesužymėtai esamai įrangai suteikti operatyvinius pavadinimus, operatyvinius numerius ir žymėjimą pagal KKS kodavimo sistemą derinant tai su Užsakovu.
1.120 Valdomai įrangai ir vamzdyno armatūrai turi būti naudojamas dvigubas žymėjimas operatyvinis ir KKS kodavimas.
1.121 Įrangos ženklinimas sutartiniais simboliais naujai sudaromose technologinėse, kontrolės ir matavimo bei valdymo įrangos funkcinėse schemose bei grafinuose vaizduose turi atitikti Užsakovo naudojamus įmonėje (suderintos projektavimo metu).

1.122 Rangovas turi būti įdiegęs ir pirkimo sutarties vykdymo metu privalo atliekamiems statybos darbams taikyti aplinkos apsaugos vadybos sistemos reikalavimus pagal standartą LST EN ISO 14001 arba EMAS ar kitus aplinkos apsaugos vadybos standartus, pagrįstus atitinkamais Europos arba tarptautinių standartizacijos organizacijų priimtais standartais.
1.123 Naudojamoms termoizoliacinėms medžiagoms galioja Aplinkos apsaugos kriterijų taikymo, vykdant žaliuosius pirkimus, tvarkos aprašo, patvirtinto Lietuvos Respublikos aplinkos ministro 2011 m. birželio 28 d. įsakymu Nr. D1-508 (aktuali redakcija), 2 priedo „Minimalūs aplinkos apsaugos kriterijai“ 18 punkto reikalavimai:
1.123.1 produktas neturi išskirti šių cheminių medžiagų:
1.123.2 fluorintų šiltnamio efektą sukeliančių dujų pagal Europos Parlamento ir Tarybos reglamentą (EB) Nr. 842/2006 dėl fluorintų šiltnamio efektą sukeliančių dujų;
1.123.3 pavojingų cheminių medžiagų, klasifikuojamų priskiriant bet kurią iš nurodytų pavojingumo frazę pagal Reglamentą (EB) Nr. 1272/2008: kancerogeninės (H350, H350i, H351), toksiškos reprodukcijai (H360D, H360F, H360FD, H360Fd, H360Df, H361f, H361d, H361fd), toksiškos ar labai toksiškos (H300, H301, H310, H311, H330, H331), įkvėpus gali sukelti alerginę reakciją, astmos simptomus arba apsunkinti kvėpavimą (H334), sukeliančios paveldimus genetinius defektus (H340, H341), veikdamos ilgą laiką pakenkia kai kuriems organams (H372, H373), galinčios pakenkti organams (H371), pavojingos vandens aplinkai (H411);
1.123.4 produktų, pagamintų medienos pagrindu (pvz., kamštinė medžiaga, celiuliozė), gamyboje naudojama mediena ar jos dalis turi būti iš miškų, sertifikuotų naudojant FSC ar PEFC miškų sertifikavimo sistemas arba lygiavertes sertifikavimo sistemas.
1.124 Prieš darbų pradžią Rangovas turi sudaryti atliekų valdymo planą (pagal 5.14.07.02. Rangovų veiklos metu susidarančių atliekų tvarkymo sub-proceso aprašo 1 priedą) ir suderinti su Užsakovo atsakingu darbuotoju. Darbų metu susidariusias atliekas Rangovas privalo tvarkyti vadovaudamasis Lietuvos Respublikos teisės aktų reikalavimais, reglamentuojančiais atliekų tvarkymą (aktualiomis redakcijomis), t. y. Rangovas privalo laikytis Atliekų tvarkymo taisyklių, patvirtintų LR aplinkos ministro 1999 m. liepos 14 d. Nr. 217 ir LR atliekų tvarkymo įstatymo, patvirtinto 1998 m. birželio 16 d. Nr. VIII-787.
1.125 Darbų atlikimo ar demontavimo darbų metu atsiradusias statybinio laužo atliekas ar kitas susidariusias pavojingas ar nepavojingas atliekas Rangovas kaupia savo paženklintuose konteineriuose, pastatytuose su Užsakovu suderintose vietose ir atitinkančiuose atliekų tvarkymo taisyklių reikalavimus.
1.126 Baigus darbus Rangovas nepavojingas atliekas išveža į atliekų tvarkymo arba surinkimo įmones savo transportu arba iškviečia tokią veiklą turinčią teisę atlikti įmonę išsivežti atliekas ir pateikti atliekų sutvarkymo dokumentą. Rangovas, baigęs darbus ir priduodamas juos Užsakovui, el. priemonėmis pateikia atliekų perdavimą apdorojimui įrodančius dokumentus (pasirašytas atliekų vežimo lydraščių kopijas arba laisvos formos dokumentus apie perduotas atliekas atliekų tvarkytojams, pasirašytus Rangovo ir atliekų tvarkymo įmonės, priėmusias atliekas, ir pan.).
1.127 Jeigu darbų vykdymo metu atliekų nesusidarė, Rangovas el. priemonėmis pateikia pasirašytą deklaraciją. Rangovas garantuoja, kad visos iš Užsakovo išvežamos nepavojingos arba perduotos pavojingos atliekos bus nuvežtos apdoroti į įmonę (-es), turinčią teisę atlikti šią paslaugą.
1.128 Statybvietėje susidariusios atliekos turi būti rūšiuojamos ir laikinai saugomos taip, kad neturėtų neigiamo poveikio žmonių sveikatai ir aplinkai.
1.129 Pavojingų atliekų susidarymo, surinkimo, saugojimo, vežimo, rūšiavimo metu negalima šių atliekų skiesti ir maišyti su jokiomis atliekomis ar medžiagomis.
1.130 Atliekų saugojimo priemonės, įrenginiai ir vietos, atsižvelgiant į juose saugomų atliekų savybes, turi atitikti teisės aktų nustatytus aplinkos apsaugos, priešgaisrinės apsaugos, darbuotojų saugos ir sveikatos reikalavimus.
1.131 Saugomos, vežamos pavojingos atliekos turi būti supakuotos taip, kad nekeltų pavojaus žmonių sveikatai ir aplinkai.
1.132 Planuojamos naudoti cheminės medžiagos / mišiniai turi būti saugiai saugomos, kad neišsilietų į patalpas, t. y. ant padėklų, iš kurių išsiliejusi cheminė medžiaga nepatektų į aplinką.
1.133 Pakuotės, konteineriai turi būti sukonstruoti ir pagaminti taip, kad juose esančios pavojingos atliekos negalėtų išsipilti, išsibarstyti, išgaruoti ar kitaip patekti į aplinką.
1.134 Pakuočių, konteinerių medžiagos turi būti atsparios juose supakuotų pavojingų atliekų ir atskirų jų komponentų poveikiui ir nereaguoti su šiomis atliekomis ar jų komponentais.
1.135 Pakuočių, konteinerių dangčiai ir kamščiai turi būti tvirti ir sandarūs, sukonstruoti ir pagaminti taip, kad juos būtų galima saugiai atidaryti ir uždaryti, saugojimo, perkėlimo ar vežimo metu nesutrūktų, neatsilaisvintų ir neatsidarytų, ir juose esančios medžiagos nepatektų į aplinką.
1.136 Visi saugomų, vežamų pavojingų atliekų konteineriai ar pakuotės turi būti paženklinti, o ženklinimo etiketė ir joje pateikta informacija turi būti aiškiai matoma, atspari aplinkos poveikiui.
1.137 Atliekos turi būti tvarkomos remiantis LR Aplinkos ministro 2014 m. rugpjūčio 28 d. įstatymu Nr. D1-698 patvirtintomis „Statybinių atliekų tvarkymo taisyklėmis“ (aktualia redakcija), kurios nustato statybinių atliekų susidarymo ir tvarkymo planavimo, apskaitos statybvietėje, neapdorotų statybinių atliekų vežimo, naudojimo ir šalinimo reikalavimus. Susidariusių atliekų kiekis ir išvežimas turi būti fiksuojamas statybos darbų žurnale, kaip nurodyta Statybos techniniame reglamente STR 1.08.02:2002 „Statybos darbai“ (aktualia redakcija).
1.138 Metalo laužas tvarkymui (apdorojimui) turi būti priduotas pagal įmonėje nustatytą tvarką. Tvarkos aprašas bus patiektas Rangovui pareikalavus.
1.139 Atlikus Darbus iš įrengtų įrenginių ir jų tarpusavio sąveikos procesų neturi susidaryti nuotekų ir atliekų.
1.140 Įrenginių skleidžiamas triukšmas dienos ir nakties metu neturi viršyti miestuose galiojančių norminių dokumentų reikalavimų bei Lietuvos higienos normos HN 33:2011 reikalavimų.
1.141 Rangovas atliekas pagal galimybę turi surūšiuoti ir pateikti antriniam panaudojimui.

1.142 Rangovas privalo sėkmingai atlikti pilną ir visaapimantį visų atskirų komponentų ir sistemų išbandymą taip, kaip tai numato Sutartis, jos priedai ir Lietuvos Respublikoje galiojantys įstatymai, įstatymus įgyvendinamieji teisės aktai, normatyviniai statybos techniniai dokumentai, statybos techniniai reglamentai ir energetikos sektorių veiklą reglamentuojantys teisės aktų reikalavimai. 
1.143 Prieš bandymus Rangovas turi paruošti bandymo programas ir raštu suderinti su Užsakovu bei kitomis suinteresuotomis šalimis (įskaitant valstybines institucijas, jei tokios privalomos). Visa bandymams reikalinga būtina ir pagalbinė įranga, įrankiai bei kitos medžiagos yra Rangovo ir turi būti patiekta bei suderinta su Užsakovu. Po atliktų bandymų šios medžiagos bei įranga lieka Rangovui ir turi būti išvežta iš objekto. Kai kurios medžiagos ar įranga gali būti naudojama pakartotinai keliems bandymams vengiant papildomų kaštų, tačiau tai turi būti suderinta su Užsakovu. Programose detaliai turi būti aprašyta kaip turi būti atlikti, koordinuojami, priimami ir baigiami bandymai. Rangovas privalo sudaryti sąlygas Užsakovui dalyvauti visuose bandymuose iš anksto, t.y prieš penkias darbo dienas pranešdamas apie numatomų bandymų pradžią. Rangovas yra atsakingas už bandymams reikiamų leidimų gavimą ir suderinimą su suinteresuotomis institucijomis. Visų bandymų metu iki objekto perdavimo Užsakovui, už darbų saugą (įskaitant Užsakovo personalą), atsako Rangovas. Turi būti paruoštos atskiros programos šaltųjų, karštųjų, kompleksinių ir garantinių rodiklių pasiekimo bandymas atlikti. Bandymų programos turi būti pateiktos ne vėliau kaip 1 mėnesis iki numatytos bandymo pradžios. Jei reikalingos papildomos priemonės ar papildomi matavimai bandymų metu, juos organizuoja ir apmoka Rangovas.
1.144 Numatomi tokie bandymai ir etapai:
· Testavimas gamykloje;
· Bandymai statybvietėje;
· Šaltieji bandymai;
· Karštieji ir garantiniai bandymai. Garantinių bandymų rodikliai pateikti priede Nr. 6;
· Kompleksiniai bandymai ir bandomoji eksploatacija.

1.145 Tipiniai bandymai privalo būti atlikti gamykloje pagal pripažintus standartus, Užsakovui turi būti pateikta bandymų dokumentacija ir rezultatai. Įrenginių priėmimo sąlygos turi atitikti galiojančias normas ir standartus.
1.146 Rangovas privalo pakviesti Užsakovą dalyvauti testavimo gamykloje bandymuose. Apie tai turi būti pranešta ne vėliau kaip 14 kalendorinių dienų iki bandymų pradžios.

1.147 Užsakovas turi turėti galimybę aplankyti gamybines patalpas, siekiant stebėti vykstančius bandymus, inspektavimus bei atliekamus darbus ir peržiūrėti bandymų rezultatus. Rangovas turi iš anksto pranešti ir pakviesti Užsakovą vykdant paslėptų statybos darbų ir paslėptų statinio konstrukcijų priėmimą.
1.148 Prieš pradėdamas bandymus, Rangovas privalo apie tai iš anksto pranešti Užsakovui raštu, t.y. prieš penkias darbo dienas, kartu su informacija apie bandymus ir inspektavimus, taip pat Rangovas privalo pateikti bandymų programos laiko grafiką.
1.149 Užsakovas turi teisę bet kuriuo metu darbo valandomis tikrinti medžiagų ir bet kokios veiklos proceso kokybę. Jeigu Užsakovas dalyvauja, tikrinant dokumentaciją ir išbandant bei tikrinant įrengimus, Rangovas nėra atleidžiamas nuo savo prisiimtos atsakomybės.
1.150 Rangovas turi vadovauti išplėstinei detalių ir dalių sumontavimo patikrai ir bandymui statybos vietoje ir surenkant, užbaigus montavimą ir įrodyti, kad tiksliai laikomasi galiojančių teisės aktų ar Sutarties reikalavimų ir garantijų.
1.151 Prieš montavimą turi būti atliktas įrenginių, medžiagų vizualus patikrinimas.
1.152 Kai baigiama tiekti įranga arba pagalbinė įranga, visa įranga turi būti patikrinta Rangovo inicijuotos baigiamosios mechaninės apžiūros metu jai priimti kaip naujai patiektą sutarties įrangą, kurioje dalyvauja Užsakovas. Apžiūra turi būti dokumentuojama bei fotofiksuojama Rangovo, fiksuojant nustatytus defektus ir suderinant su Užsakovu pašalinimo terminus. Pašalinti defektai turi būti priduoti Užsakovui pasirašyti.

1.153 Rangovas atlieka visų vamzdžių sistemų ir komponentų jungčių, visos įrangos ir sistemų slėgio bandymus, trūkumų ar defektų taisymą, ar nustatytų defektinių mazgų keitimą. Laukiamas rezultatas: visos detalės ir mazgai turi būti tokios būklės, kad juos būtų galima eksploatuoti kaip vienos sistemos dalį.
1.154 Rangovas atlieka kabelių, signalų, matavimo prietaisų ir valdymo sistemos (toliau - VS) bandymą. Laukiamas bandymo rezultatas: detalės ir jų signalai patikrinti ir sukalibruoti, patikrinta visa VS, nustatyta, kad visi komponentai tinkami eksploatuoti.
1.155 Rangovas atlieka matavimo įrangos ir valdymo elementų elektrinį prijungimą,  izoliacijos varžų matavimą ir pateikia matavimo protokolus Užsakovui.
1.156 Bandymų ataskaitos, parodančios defektus, turi būti pateiktos kartu su P&I diagramomis ar brėžiniu, kuriame pažymimos defektų vietos bei pateikiama kita reikiama informacija. Rangovas Užsakovui turi pateikti visą informaciją apie tai, kokių buvo imtasi korekcinių veiksmų.
1.157 Už visų matavimo prietaisų, įrenginių ir užbaigtos įrangos priėmimo sertifikatų įregistravimą yra atsakingas Rangovas. Tokius registravimo įrašus Užsakovas gali patikrinti bet kuriuo metu.
1.158 Rangovas turi pateikti matavimo įrangos ir valdymo sistemų komponentų atitikties sertifikatus.
1.159 Specifikuoti slėgio patikrinimai turi būti atliekami Užsakovo akivaizdoje ir patikrinimų protokolai turi būti suderinti ir prieinami Užsakovui.
1.160 Iki šaltųjų bandymų pabaigos turi būti išduoti gaisrinės saugos, saugos darbe ir kitų valstybinių institucijų reikalaujami suderinimo dokumentai, kai tokie privalomi.
1.161 Iki šaltųjų bandymų pabaigos turi būti pilnai parengti naudojimui privažiavimo, transportavimo ir išvažiavimo keliai.
1.162 Šaltuosius bandymus atlieka Rangovo personalas, prižiūrint Užsakovo personalui.
1.163 Šaltieji badymai laikomi baigtais tada, kai Rangovas Užsakovui įrodo (naudodamasis tyrimo duomenimis, skaičiavimais, ataskaitomis, protokolais), kad visi bandymai ir kiti darbai, susiję su įrenginio šaltaisiais bandymais pagal suderintas programas, pavyko sėkmingai ir baigti tinkamais rezultatais, atitinkančiais teisės aktų, TS ir Sutarties reikalavimus.
1.164 Rangovas turi atlikti šaltuosius bandymus pagal teisės aktuose nurodytus (o kur nenurodyta, gamintojo taikomus) reikalavimus. Prieš pradedant bandymus, Užsakovui Rangovas privalo pateikti šių bandymų atlikimo procedūras. Joms, prieš pradedant bandymus, turi pritarti Užsakovas.

1.165 Prieš paleidžiant įrenginį, turi būti užbaigti visi šaltieji bandymai ir derinimo darbai, kurių rezultatai turi būti įtraukti į ataskaitas. Šios ataskaitos turi būti įteiktos Užsakovui. Užsakovo personalas turi turėti galimybę (turi būti pakviestas) dalyvauti tokiuose bandymuose ir derinimo darbuose.
1.166 Karštųjų bandymų metu visas medžiagas ir reikiamus išteklius tiekia (elektros energiją, vandenį) Užsakovas.
1.167 Rangovas turi raštu informuoti Užsakovą, kad statybos-montavimo darbai yra užbaigti ir įrengimai paruošti darbui. Bandymų pradžios datą reikia suderinti su Užsakovu. Iki tos datos turi būti:
1.167.1 Pašalinti visi defektai tam, kad būtų užtikrintas visų bandomų funkcijų išpildymas.
1.167.2 Paruošta įrenginių bandymų ataskaita (rėžimines korteles, apsaugų, signalizacijos nustatymo aktai ir t.t.).
1.167.3 Statybos teritorijos turi būti pilnai išvalytos, susikaupusios nereikalingos medžiagos ir atliekos turi būti pašalintos iš objekto statybų teritorijos ir utilizuotos.
1.167.4 Rangovas iki kompleksinių bandymų turi pateikti Užsakovui išpildomąją dokumentaciją, eksploatacijos instrukcijas, schemas lietuvių kalba.
1.168 Iki kompleksinių bandymų valdymo ir kontrolės įranga turi būti išbandyta pagal visas savo atliekamas funkcijas rankinio, distancinio ir automatinio darbo režimuose. Turi būti išbandytas įrengimų paleidimas, darbas visame apkrovų diapazone, perėjimai tarp įvairių apkrovos režimų, stabdymas, avarinis atjungimas, aliarmo ir blokavimo signalai, automatinis rezervo įjungimas ir pateiktos ataskaitos. Rangovas privalo atlikti derinimus ir bandymus pagal Rangovo paruoštą ir su Užsakovu suderintą programą. Rangovas turi turėti visą derinimui, bandymams ir matavimams reikalingą aparatūrą ir numatyti atitinkamus matavimų taškus. Naudojamos aparatūros sąrašą turi patvirtinti Užsakovas. Ataskaitoje turi būti pateikta ataskaitos, rėžiminės kortelės, apsaugų nustatymo lentelės. Ataskaita turi būti suderinta su Užsakovu.
1.169 Karštųjų bandymų metu Rangovas turi pademonstruoti ir įrodyti Užsakovui, kad VG darbas atitinka sutartiems garantiniams parametrams. Jei garantinių parametrų atitikimo bandymų metu reikalingas trečiosios šalies paslaugos (pvz. sertifikuotos laboratorijos), jos paslaugas apmoka Rangovas.

1.170 Kompleksinių bandymų trukmė turi būti ne mažiau nei 72 val., įrengimams dirbant nominaliu režimu.
1.171 Iki kompleksinių bandymų pradžios Rangovas turi pašalinti defektus ir nebaigtus statybos montavimo darbus, taip pat įrenginių defektus, išryškėjusius anksčiau vykdytų bandymų metu.
1.172 Jeigu kompleksinio bandymo metu atsiranda eksploatacijos pertrūkiai, bandymą reikia pakartoti, jeigu Sutarties šalys nesusitarė kitaip.
1.173 Kompleksinius bandymus atliks Rangovo darbuotojai dalyvaujant Užsakovo operatyviniam personalui.
1.174 Kompleksinių bandymų sąlygos: VS kompleksiniai bandymai atliekami kartu su mechaninių komponentų kompleksiniais bandymais.
1.175 Reikalavimai bandymų pradėjimui:
1.175.1 Turi būti pateikta teisinga techninė dokumentacija;
1.175.2 Išbandytos visos valdymo funkcijos;
1.175.3 Vykdomas duomenų perdavimas ir teikiami raportai;
1.175.4 Sureguliuotos valdymo grandinės;
1.175.5 Veikia visa matavimo ir stebėjimo įranga;
1.175.6 Išduodami visi pranešimai apie aliarmus ir sutrikimus.

1.176 Rangovas turi pravesti pagal su Užsakovu suderintą programą eksploatavimo ir techninės priežiūros personalo mokymus, kurie būtini, siekiant garantuoti sumontuotų įrenginių saugų eksploatavimą, techninę priežiūrą ir remontą.
1.177 Visa mokymų programa (medžiaga ir mokymai) turi būti vykdoma lietuvių kalba. Mokymai turi būti vykdomi E-2 teritorijoje.
1.178 Prieš 1 mėnesį iki mokymų pradžios, Rangovas privalo pateikti ir su Užsakovu suderinti detalų personalo mokymų grafiką. Prieš atliekant mokymus, Rangovas turi parengti ir Užsakovui pateikti mokymo dokumentus, kurių pagrindu bus vykdomi Užsakovo personalo mokymai.
1.179 Bendras apmokomo Užsakovo personalo skaičius neviršys 20 asmenų. Bendras asmenų, dalyvaujančių kiekviename mokyme, skaičius turi būti ne didesnis nei 10 asmenų. 
1.180 Mokymo medžiaga turi būti pagrįsta technologinių įrenginių gamintojų patvirtintomis eksploatavimo ir techninės priežiūros instrukcijomis. Instrukcijos turi būti parengtos lietuvių kalba (jeigu gamintojo instrukcijos yra ne lietuvių kalba) ir Užsakovui pateiktos 20 (dvidešimt) darbo dienų prieš mokymus. Dokumentacijos vertimo į lietuvių kalbą kokybė turi būti suderinta su Užsakovu iki mokymo pradžios datos. Jei pateiktoje mokymo medžiagoje yra netikslumų, Rangovas per 5 (penkias) darbo dienas  savo lėšomis ištaiso mokymo medžiagą atsižvelgdamas į gautas Užsakovo pastabas. Visos instrukcijos turi būti parengtos pagal vienodą formą (šabloną), suderintą su Užsakovu.
1.181 Užsakovo personalo mokymas turi būti atliekamas ir prieš atskirų įrenginių perdavimą kompleksiniams bandymams. Mokymai turi suteikti tiek teorinių, tiek ir praktinių žinių. 
1.182 Mokymai turi būti įforminti mokymų protokolais.
[bookmark: _Toc213219231]KITI REIKALAVIMAI IR NUOSTATOS
1.183 Jeigu TS nurodytos parametrų tikslios skaitinės reikšmės, tai reiškia ribą, nuo kurios neturi būti nukrypta į blogesnę Užsakovui pusę.
1.184 Jeigu apibūdinant objektą TS ar kituose pirkimo dokumentuose ar jų prieduose nurodytas konkretus modelis ar šaltinis, konkretus procesas ar prekės ženklas, patentas, tipai, konkreti kilmė ar gamyba, toks nurodymas Rangovo turi būti suprantamas kaip nurodytas „arba lygiavertis“.
1.185 Jeigu apibūdinant objektą TS ar kituose pirkimo dokumentuose ar jų prieduose nurodyti standartai, sertifikatai, protokolai, techniniai liudijimai ar bendrosios techninės specifikacijos, toks nurodymas Rangovo turi būti suprantamas kaip nurodytas „arba lygiavertis“.
1.186 Rangovas negali siūlyti prekių, kurios vadovaujantis Lietuvos Respublikos pirkimų, atliekamų vandentvarkos, energetikos, transporto ar pašto paslaugų srities perkančiųjų subjektų įstatymo 50 straipsnio 9 dalimi kelia grėsmę nacionaliniam saugumui.
1.187 Darbams reikalingų prekių, kurių BVPŽ kodai nurodyti Viešųjų pirkimų įstatymo 92 straipsnio 13 dalyje numatytame sąraše, laikomos, kad kelia grėsmę nacionaliniam saugumui, kai: 
· prekių gamintojas ar jį kontroliuojantis asmuo yra registruoti (jeigu gamintojas ar jį kontroliuojantis asmuo yra fizinis asmuo – nuolat gyvenantis ar turintis pilietybę) Viešųjų pirkimų įstatymo 92 straipsnio 14 dalyje numatytame sąraše nurodytose valstybėse ar teritorijose; 
· prekių priežiūra ar palaikymas būtų vykdomas iš Viešųjų pirkimų įstatymo 92 straipsnio 14 dalyje numatytame sąraše nurodytų valstybių ar teritorijų.
1.188 Rangovas negali siūlyti darbų atlikimui reikalingų prekių (įskaitant jų sudedamąsias dalis, pakuotes) ar paslaugų, jei prekių (įskaitant jų sudedamąsias dalis, pakuotes) kilmė yra ar paslaugos teikiamos iš Viešųjų pirkimų įstatymo 92 straipsnio 15 dalyje numatytame sąraše nurodytų valstybių ar teritorijų.
[bookmark: _Toc213219232]DARBŲ PERDAVIMAS – PRIĖMIMAS, UŽBAIGIMAS IR PRIDAVIMAS
1.189 Tarpiniai atliktų Darbų perdavimai ir priėmimai atliekami už Darbų dalį, atliktą per vieną mėnesį. Darbai pagal Sutartį perduodami ir priimami pagal atliktų darbų aktą (-us). Darbų dalies įvykdymo data laikoma data, kai Užsakovas pasirašo dvišalį atliktų darbų aktą. Atliktų darbų akte Rangovas turi nurodyti Darbų dalies pavadinimą, pagal pateiktose detalizuotose (objektinėje ir lokalinėje) sąmatose įvardintus darbo pogrupius, faktiškai atliktų Darbų kiekius bei jų vertę.
[bookmark: _Toc213219233]REIKALAVIMAI PROJEKTINEI IR TECHNINEI DOKUMENTACIJAI
1.190 [bookmark: _Toc92722569][bookmark: _Toc92722565]Techninė dokumentacija ir brėžiniai turi būti parengti lietuvių kalba arba anglų – lietuvių kalbomis (dvikalbė versija).
1.191 Galutinė TDP dokumentacijos versija pateikiama Užsakovui tokiais formatais:
1.191.1 Popierinė – 1 (vienas) egz. su originaliais parašais;
1.191.2 Elektroninė su parašais (formatu*.pdf arba*.adoc) – 1 (vienas) egz.;
1.191.3 Elektroninė nuasmeninta (formatu *.pdf) - 1 (vienas) egz.;
1.192 Elektroninė (redaguojamu formatu *.dwg (ne senesnė kaip AUTOCAD – 2013 versija) arba kt. lygiaverčiais formatais), tekstinę dalį (*.pdf ir *.docx arba kt. lygiaverčiais formatais); skaitmeninį statinio informacinį modelį IFC su visa geometrija, atributine ir prisegama informacija (ne žemesnė kaip IFC 2x3 versijos formatu) ir gimtuoju programinės įrangos formatu (*.dgn, *.rvt, *.pln ir kt.), informacinio modelio negrafinę dalį (*.dbf ar *.xlsx formatu), tekstinę dalį (*.pdf ir *.docx arba kt. lygiaverčiais formatais). – 1 (vienas) egz. Pasibaigus statybos darbams, galutinis statinio informacinis modelis, kurio geometrija patikrinta ir, atsižvelgiant į leistinus nuokrypius, sulyginta su pastatytu statiniu, o visa reikalinga atributinė (aprašomoji).
1.193 Visoje skaitmenine forma pateiktoje dokumentacijoje turi būti laisvai atliekama teksto, tekstinių (raidės, skaičiai, tekstiniai simboliai) žymėjimų paieška su šią dokumentaciją atidarančią programinę įrangą įvedant teksto ar žymėjimo fragmentą į programos paieškos laukelį.
1.194 Kiekviena įranga privalo turėti detalias montavimo, eksploatavimo, remontavimo ir kitas susijusias instrukcijas lietuvių kalba, anglų kalba gali būti pateiktos bet neprivaloma.
1.195 Įrenginių eksploatavimo instrukcijos turi būti parengtos pagal „Elektrinių ir elektros tinklų eksploatavimo taisyklių” (aktuali redakcija, https://www.e-tar.lt/portal/it/legalAct/TAR.22696B8593A1/kEwjjoQRxI) reikalavimus. Eksploatavimo instrukcijose turi būti nurodyta:
1.195.1 Įrenginių ir pastatų trumpa charakteristika;
1.195.2 Įrenginio arba įrenginių komplekso darbo režimų ir saugios būklės kriterijai ir ribos;
1.195.3 Įrenginių paruošimo įjungti, įjungimo, išjungimo, avarinio išjungimo atvejai ir priežiūros tvarka, statinių priežiūros tvarka;
1.195.4 Išjungimo remontiniams darbams, leidimo apžiūrėti ir bandyti tvarka, jeigu tai nenurodyta saugos eksploatuojant energetikos įrenginius taisyklėse bei darbuotojų darbų saugos ir sveikatos instrukcijose.
1.196 Specialūs reikalavimai, sprogimo ir priešgaisrinės saugos reikalavimai.
1.197 Techninės dokumentacijos struktūra turi būti pagrįsta IEC 61506, LST EN 62079 ir LST EN 61082 šeimos standartais arba lygiaverčiais. Kiekvienas dokumentas turi būti pažymėtas ir parengtas pagal LST EN 61335 ar lygiavertis reikalavimus.
1.198 Kiekvienas brėžinys ir schema privalo turėti pavadinimą, numerį, parengimo datą, pakeitimų, tvirtinimo datas, versiją ir pavardes asmenų parengusių, tikrinusių ir tvirtinusių dokumentą.
1.199 [bookmark: _Toc92722570]Dokumentacijoje dalys susietos su sauga turi būti identifikuotos.
1.200 [bookmark: _Toc92722571]Technologinio proceso aprašymas turi būti detalus kad specialistas galėtų nustatyti akumuliacinės talpos sistemos ar bet kurio avarinio išjungimo priežastį.
1.201 [bookmark: _Toc92722575]Elektros įrangos dokumentacija turi aiškiai rodyti jos veikimo būdą ir konstrukciją. Įranga, sujungimai, laidai ir signalai turi būti nuosekliai tapatinami visuose susietuose dokumentuose. Schemos ir grafiniai simboliai turi atitikti atitinkamus EN ir IEC šeimų standartus, pvz. LST EN 60417 ir LST EN 61082 arba lygiaverčių standartų reikalavimus.
1.202 [bookmark: _Toc92722576]Technologinių ir matavimo įrangos schemų sudarymui turi būti naudojami simboliai nurodyti LST EN ISO 10628 ir ISO 3511 šeimų arba lygiaverčių standartuose.
1.203 [bookmark: _Toc92722577]Taikomosios programinės įrangos dokumentacijoje visos programoje įdiegtos funkcijos (pritaikymo lygmenyje) turi būti išsamiai aprašytos be prieštaravimų. Taikomųjų funkcijų pristatymui taikyti grafinį (pvz.: funkcinių schemų) pavidalą.
1.204 TDP turi būti visos vienlinijinės, principinės elektros įrenginių, valdymo, automatikos ir signalizacijų schemos. Taip pat turi būti antrinių grandinių montavimo schemos su grandinių markiruotėmis (žymenimis), bei kabelinis žurnalas su kabelių žymenimis.
1.205 Užsakovas organizuoja, suteikia prieigą ir perduoda Rangovui, projekto vykdymo priežiūrai, techninei priežiūrai bei kitiems Užsakovo nurodytiems nariams pildyti elektroninį statybų žurnalą..
1.206 Bendrosios duomenų aplinkos (angl. Common Data Environment (CDE)) - Autodesk construction cloud, kurią suteikia Užsakovas, taikymas projekte yra privalomas. Rangovo paskirto BIM koordinatoriaus atsakomybė yra organizuoti, administruoti, užtikrinti sklandžius duomenų mainus bendroje duomenų aplinkoje.
[bookmark: _Toc213219234]PRIEDAI
Priedas Nr. 1 - E-2 akumuliacinės talpos konceptas;
Priedas Nr. 2 - E-2 ŠT šildymo sezono temp. grafikas;
Priedas Nr. 3 – E-2 ŠT ne šildymo sezono temp. grafikas;
Priedas Nr. 4 - E-2,3 Magistralių ir kontrolinių taškų slėgių parametrų lentelė;
Priedas Nr. 5 – BIM reikalavimai;
Priedas Nr. 6 - Akumuliacinės talpos garantiniai parametrai;
Priedas Nr. 7 - Topo nuotrauka Elektrines g. 4;
Priedas Nr. 8 - Talpos su laiptais ir apsaugine tvorele nuotrauka-pavyzdys;
Priedas Nr. 9 – Katilinės principinė schema;
Priedas Nr. 10 - Siurblių elektros maitinimo pajungimo vieta;
Priedas Nr. 11 - VŠK-II 6 kV sekcijų S7-6 ir S8-6 išdėstymo schema.

